ALLE MARKEDER I 2020 ER UDSKUDT TIL 2021 | FindersKeepers\n12 okt ALLE MARKEDER I 2020 ER UDSKUDT TIL 2021\nPosted at 16:19h in Nyheder by Rasmus Edlund\nKære alle FindersKeepers-venner 💖\nJeg (Herle) og resten af vores lille team er så kede af, at vi er nødt til at udskyde de planlagte markeder resten af året 💔 Vi har været i konstant limbo og gjort alt, hvad vi kunne, for at finde på kreative løsninger. Men det nuværende forsamlingsforbud og den øgede smittespredning har gjort det umuligt for os at afholde de resterende FindersKeepers-markeder i 2020. Derfor bliver de udskudt til 2021.\nVi håber selvfølgelig, at verden er blevet et mere trygt sted at være, når vi nærmer os foråret. Og vi afholder kun markeder, hvis det er forsvarligt. Nederst i det her indlæg finder du de nye (foreløbige) datoer, så du kan skrive dem i kalenderen.\nStarten på 9 års iværksætteri og design-drømme\nDet er 9 år siden, at jeg (Herle) holdt FindersKeepers marked for allerførste gang. Billedet her 👆🏻 er det første, der er taget af mig til et FindersKeepers. Det var dengang, jeg kun gik i sort tøj og havde Lady Gaga hår. Det var i Korsgadehallen på Nørrebro. I kom 2500 besøgende, og I var 80 stande. Jeg havde ikke sovet hele natten af bar spænding og nervøsitet. Det var starten på 9 års iværksætteri og drømme.\nDet har været så sindsygt hårdt, men også det hele værd. \nJeg har fået så meget hjælp af min familie, mit crew, mine venner, praktikanter, kollegaer og samarbejdspartnere – det er faktisk helt vanvittigt, hvor mange fantastiske mennesker, der har været med til at bære FindersKeepers til det vi er i dag. Uendeligt tak til jer alle 💖\nVi har været i København, Aarhus, Aalborg, Odense og endda en tur i Stockholm. Vi har holdt over 50 markeder med over 5000 forskellige små designere og kreative iværksættere, vi har båret 7000 m bagvæg og taget imod over 250.000 tusinde besøgende. \nI år har været det sværeste år nogensinde. Det er ikke til at bære, hvor mange andre der også står i en hård og meget udfordrende tid. Det har været så svært at navigere i det uforudsigelige kaos, Covid-19 har skabt i den verden og virkelighed, vi alle sammen lever i nu. Det har føltes som et deja-vu, hvor FindersKeepers markederne er slået 9 år tilbage til scratch.\nFindersKeepers er startet ud fra min drøm og kæmpe passion om at hjælpe upcoming designere og skabe en platform for dem/jer. Drømmen bliver sat på pause I resten af 2020, men jeg vil blive ved med at kæmpe for FindersKeepers. \nJeg håber sådan, at verden er et mere trygt sted i 2021, at Covid-19 kommer under kontrol med mindst mulige tab af liv, konsekvenser for menneskers mentale helbred, og uden at for mange virksomheder må dreje nøglen om. \nVi har i samarbejde med Øksnehallen og Godsbanen fundet nye datoer for 2021. \nMarkedsdatoer 2021: \n13. – 14. marts 2021 (Godsbanen Aarhus)\n29. – 30. maj 2021 (Øksnehallen København)\n6. – 7. november 2021 (Øksnehallen København)\nVi har skrevet ud til alle standholder på e-mail, hvis du tilfældigvis ikke har modtaget denne, må du meget gerne kontakte os på [email protected] Alle jer der har købt en billet til vores marked, vil kunne bruge billetten til et af vores fremtidige markeder. Hvis du vil have dine penge tilbage, skal du kontakte Billetlugen, og de vil sørge for tilbagebetaling.\nJeg håber, at du vil hjælpe os i denne svære tid, og at du vil komme til et af vores fremtidige markeder, når vi igen alle sammen kan mødes og afholde FindersKeepers igen.\nAf hjertet tak for jeres opbakning indtil nu, det betyder alt!\nPas rigtigt godt på dig selv.\nPs. Billederne herunder er fra de første markeder, vi afholdt.


I år skete det så endelig - Tivoli Friheden her i Aarhus holder juleåbent. Normalt har de sidste åbn\nEn gylden klassiker – herhjemme bager vi nemlig altid cookies med øjne. Tror jeg vil kaste mig ud i, at bage nogle julesmåkager i år. Men hvilke? Hit me hvis I ligger inde med gode idéer.\nTil min fødselsdag fik jeg denne virkelig smukke plade chokolade af min veninde. Hun kender min svaghed for flot emballage og havde købt den med hjem fra Berlin. Gadvide om jeg nogensinde nænner at spise den..\nLangt om længe fik jeg besøgt Aarhus Streetfood og hold nu fast, hvor er det et fantastisk sted vi har fået os der. Man har jo lyst til at prøve det hele! Så jeg må jo starte fra ende og tage en ny bod hver gang, jeg er forbi. Må snart afsted igen.\nI torsdags var manden og jeg på date ude på Kähler Villa Dining og det var så skønt med en pause fra at kokkere derhjemme og putte pigerne. Desværre kom vi hjem til en lille Edith febermus og Agnes vågnede op dagen efter med skoldkopper. Så det sure med det søde – right!?\nKonkurrence på bloggen: Vind en julepakke fra Juniqe\nI år skete det så endelig - Tivoli Friheden her i Aarhus holder juleåbent. Normalt har de sidste åbningsdage altid været efterårsferien med halloween. Men …


Drenge fra Nuuk har succes med Fortnite i USA | KNR\nDe fire unge fra Nuuk: Jacob, Inunnguaq, Malik og Marcus. Foto: Lone Nukaaraq MøllerMarcus Steenholdt i gang med en kamp i Fortnite. Foto: Lone Nukaaraq Møller\n7. december 2019 · 13:20 af Malik Brøns\n19-årige Marcus Steenholdt og hans tre venner fra Nuuk har taget turen til USA for at prøve kræfter med de bedste inden for E-sport. Med spillet Fortnite har de indtil videre tjent i nærheden af 10.000 amerikanske dollars på præmiepenge og har udsigt til mere.\nComputerspillet Fortnite er i de seneste år blevet et stort hit blandt unge. Flere millioner børn og unge spiller dagligt spillet verden over.\n15 minutter syd for storbyen Washington D.C sidder Marcus Steenholdt og hans tre venner og taster løs på deres gaming-tastaturer og klikker løs på deres mus, som ligger på en måtte, der er tre gange større end en kontormusemåtte.\nDe bor i en mindre by, der hedder Fort Washington med omkring 20.000 indbyggere. Drengene tog turen til USA i midten af september i år og har en opholdstilladelse på tre måneder.\nGrunden til, at Marcus og hans tre venner er flyttet til Washington, er ret simpel.\nMillisekund kan betyde sejr eller nederlag\nInternetforbindelsen er bedre og mere stabil, end hvad man kan få tilbudt her i landet med hensyn til at spille på nettet.\n- Vi ville prøve kræfter med, hvad vi kan uden forsinkelse på forbindelsen, så vi er nærmest flyttet hen oven på serverne for ligesom at få de bedste muligheder, man overhovedet kan få, fortæller Marcus Steenholdt.\nNår man spiller over nettet bruger man en server. En server er et program, der kan levere data til brugerne, altså i dette tilfælde til spillerne.\nDisse servere kan have forskellige placeringer i verden. I Grønlands tilfælde - på grund af den geografiske position og sø-kablets forbindelser med Island og Nordamerika - er det muligt at komme til at spille på både europæiske og nordamerikanske servere.\nMen forbindelsen til disse steder kan være svingende. Og når man konkurrerer på et højt plan, er det for E-sportsudøvere meget vigtigt at fastholde et stabilt og hurtigt internet. Et milisekund kan betyde sejr eller nederlag. Det kan betyde glæde eller frustration.\nStore summer præmiepenge\nFor Marcus og hans ven har det i hvert fald betydet glæde indtil videre.\n- Vi har begge to klaret os relativt godt, vi har vundet nogle penge, siger Marcus Steenholdt.\nHan forklarer, at de indtil videre har tjent godt og vel 10.000 amerikanske dollars i præmiepenge: 67.000 danske kroner.\nDe har desuden kvalificeret sig til en finalekamp, som skal afholdes i denne weekend. Ud af 2500 hold i Nordamerika, har Marcus og hans ven Jacob placeret sig på en flot ottende plads indtil videre, og nu skal de kæmpe for førstepladsen.\nLigesom i andre sportsgrene lever E-sportsudøvere af præmiepenge og sponsorstøtte. Marcus og drengene er blevet sponsoreret af IT-virksomheden fra Nuuk, Modulo.\n- Vi er en IT-virksomhed, som er meget interesseret i at videreudvikle og videreuddanne IT-folk, fordi IT-folk er en mangelvare, siger Katrine Helena Petersen, General Manager i Modulo.\n- Så hvis vi skal finde nogen IT-folk, hvor leder vi så? Vi leder hos dem, der sidder med en computer, der har siddet og spillet og leget med computere, lige siden de var små. Så vi er selvfølgelig interesseret i at få vores navn ud hos dem og deres venner.


Pelsdyr: Modehus sætter ny standard for dele af modebranchen.\nModemagasin fravælger billeder af pelsdyr\nMichael Sand 6. december 2021\nModemagasin fravælger brug af billeder og herunder reklamer med pelsdyr og beslutningen kan måske medføre en dominoeffekt, der vil tage store dele af modebrancen med sig\nDyrevelfærd og opfattelse af samme er kræfter i markedet, der skal tages meget alvorligt.\nDet kan jægere om ikke anden skrive under gå.\nFor cirka fem år siden var jagtturisterne og hele den tilknyttede branche ved at miste fundamentet for jagtrejser, da en række flyselskaber valgte at forbyde transport af skind og horn fra lovligt nedlagte vildtarter.\nDen gang startede det hele med et forbud i Sydafrika. Herfra spredte det sig og flyselskab efter flyselskab lukkede ned som brikker i et spil domino.\nNu ser det ud til at pelsindustrien kan blive ramt af en tilsvarende kampagne, der kan risikere at rykke tæppet væk under industriens mulighed for at markedsføre sig i vigtige medier.\nDet internationale ELLE har i følge Greenupdate forbudt brug af billeder, der viser produkter lavet i pels.\nElle er et oprindeligt fransk dameblad grundlagt i 1945 af Pierre Lazareff og Hélène Gordon. Fra 1988 udkom bladet også i USA, og siden er der kommet flere sprog til. Det er i dag verdens største dameblad:\nIkke overraskende jubler dyreværnsorganisationen Anima over den historiske beslutning og i følge Greenupdate forventes der nu en dominoeffekt i resten af modepressen.\nLagardère Group, som ejer brandet ELLE, har allerede indfaset den nye politik i 13 ud af 43 lande. De øvrige lande vil ifølge oplysningerne følge efter.\nLØVEJAGT I SYDAFRIKA KAN SYNGE PÅ SIDSTE VERS


All Becomes Clear - Copaiba & Zinc Blemish Serum ❘ PAI ≡ SEPHORA\nSkøn økologisk og vegansk serum til uren eller kombineret hud, som er formuleret med rige ... Læs mere\nSkøn økologisk og vegansk serum til uren eller kombineret hud, som er formuleret med rige veldokumenterede, ultra-rene, potente og anti-inflammatoriske ingredienser.\n- Beriget med copaiba som virker anti-bakterielt og anti-oxiderende.\n- Zink hæmmer sebum-produktionen og giver færre hudorme.\n- Huden vil fremstå mindre skinnende.\n- Virker fugtgivende på sart hud og beskytter de kollagene fibre.\n- Fri for ingredienser som kan udtørre og irritere hud med tendens til rødme.


Vinterlejr - 7. December - Movellas\nSøndag. Det var altid noget, at de havde træningsfri én gang i ugen, og denne gang var det blevet søndag. Ikke fordi, de gjorde meget ud af træningen i weekenderne, men i går havde de trods alt trænet en anelse. Erik var allerede ude af fjerene, og havde fået løbet de 10 km i sne, som han havde planlagt fra morgenstunden af, så nu var det videre i programmet. Han havde planer om, at se både Annabell og Leonora i deres konkurrencer, og forhåbentlig ville de ikke fatte mistanke. Eller Annabell måtte ikke fatte mistanke. Erik havde det stadig meget dårligt med, at han ikke havde fortalt hende det, og det der skete i går… Erik tog sig til hovedet. Fuck. Erik kunne ikke lade være med at få lidt røde kinder over det. Han skammede sig over, at være blevet fanget i øjeblikket. Det havde været så tæt på, at han var kommet til at kysse hende. Han tog en dyb indånding, han måtte virkelig ikke falde i. Ikke når han havde en kæreste. Han havde jo sin loyalitet til Leonora, som han blev nød til at overholde. Hun var hans kæreste, ikke Annabell, måtte han minde sig selv om. Han skulle vel bare vænne sig til tanken om, at ham og Annabell aldrig ville blive til noget. Hvordan havde hun ikke også reageret, hvis hun havde fået et kys af ham? Erik ville slet ikke tænke over det.\n”Du er jo helt væk, mand. Hvad skete der lige i går? Du har været virkelig fraværende siden”, sagde Mason og skævede til Erik, mens de bevægede sig igennem den kolde og knasende sne der blev trykt fladt under hans fødder. Han sukkede tungt og skævede til ham.\n”Det var bare-” Han tog en dyb indånding, inden han pustede luften tungt ud, en anelse håbløst.\nMason stoppede op og vendte sin front imod Erik og lagde armene i siden, mens han så afventende på Erik.\n”Hvad gjorde du?” Mason hævede det ene øjenbryn og Erik slog armene opgivende ud til siden og sukkede tungt. Det var virkelig noget lort det her.\n”Jeg kom måske, til at vælte ned over Annabell og vi havde et øjeblik.” Slyngede Erik ud og bed tænderne hårdt sammen. Han var ikke bange for at snakke med Mason om det, men han vidste, at det ikke var godt. Det var langt fra godt. Leonora ville få et kæmpe møganfald, hvis det faldt hende for øre. Elskede han hende? Erik havde sine tvivl, men han holdt virkelig af hende, men det var bare anderledes med Annabell. Han kunne bare ikke blive ved med at forsøge med hende, når hun gang på gang blev ved med at afvise ham. Hun havde også udtrykt direkte, at der ikke var noget dem. Få hende ud af hovedet, sagde Erik til sigs elv, mens han overvejede alle mulighederne. Han kunne ikke være sammen med Annabell.\n”Men du kyssede hende ikke, vel? Sig ikke at du kyssede hende Erik!” Mason kneb øjnene sammen og så anklagende på Erik. Erik brød sig ikke om det.\n”Nej selvfølgelig ikke, men det var tæt ved. Min telefon ringede og-” Mere nåede Erik ikke at sige, inden Mason havde kuttet ham af.\n”-Havde du kysset hende, hvis din telefon ikke havde ringet?” Den anklagende tone hang i luften og Erik mærkede varmen stige i kroppen og utilpasheden. Nervøsiteten over, at det her var sandhedens time. Det var fandme ikke behageligt.\n”Det ved jeg ikke. Måske? Jeg ved det virkelig ikke, det er forvirrende” Erik faldt over sine egne ord og de blev slynget ud, som om han netop havde fået en form for mund diarre, der sørgede for at ordene ikke kunne blive holdt inde.\n”Find ud af, hvad du vil inden du sårer nogen af dem eller at Annabell finder ud af, at du er kærester med Leonora. De er ikke ligefrem perlevenner de to,” pointerede Mason.\n”Jeg ved det” Brummede Erik. ”Kom, vi kommer for sent til Leonoras skøjtenummer, hvis vi ikke skynder os noget mere” Brummede Erik, og skubbede Mason fremad, inden han hørte det svage suk bag sig. Han vidste godt, at han snød sig ud af situationen ved at benytte konkurrencen som et sidespring, men han brød sig ikke om, at skulle tænke på det. Han kunne virkelig ikke tage stilling til , hvad han skulle gøre ved hele denne situation. Han måtte snart finde ud af det.\nVarmen sprang dem i hovedet, da de bevægede sig ind i indgangs. Det var mængden af mennesker, for det var kun en midlertidig varme, inden de havde fået kantet sig igennem og nåede ind i selve skøjtehallen. Heldigvis havde de fået VIP-kort, så de kunne komme ind, det var en af goderne ved at være på eliteskolen, de måtte se alle konkurrencer uden at skulle betale for det.\n”Fuck hvor er det godt, at vi rent faktisk har vintertøj på”, brummede Mason og Erik kunne ikke lade være med at give ham en albue i siden.\n”Nå, hvem skal vi først ønske held og lykke?” Spurgte Mason.\n”Leonora skal ind som den næste ifølge planen, så vi må hellere finde hende som den første”, brummede Erik og satte i bevægelse imod banen. Han fik ganske kort efter øje på den høje lyshårede pige, der havde fået sat håret op i en elegant knold og bar en lyseblå kort sag, som straks satte nogle tanker i gang, der ikke burde høre til på en skøjtebane. Kort lod han blikket glide rundt, ingen velkendte ansigter. Han lagde blidt sine hænder omkring hendes spinkle krop.\n”Held og lykke, prinsesse”, sagde han med et glimt i øjet og hun udstødte et tøset hvin.\n”Erik!” Fniste hun og drejede en anelse besværet rundt på skøjterne. Han lænede sig frem for at kysse hende blidt, men hun trak sig straks. ”Ikke nu, du ødelægger min make-up. Gemt det til senere”, hun blinkede kækt.\nErik rystede let på hovedet, og slap hende blidt, da han hørte klappesalven der skød ind.\n”Sæt dig hen, nu skal du se et godt show”, fniste hun og pegede imod et par tomme pladser og Erik blinkede kækt til hende og gav hendes hofte et blidt klem, inden han gjorde et kast med hovedet til de to tomme sæder lige foran skøjtebanen.\nMason fulgte trop, da de kæmpede sig igennem mængden af mennesker og fandt frem til deres plads. Erik satte sig ned og bemærkede den lille pause, inden han så Leonora skøjte elegant ind på banen og stille sig i position. Han løftede sig op af sædet og lænede sig frem for at se det fra en bedre vinkel.\nEriks øjne fulgte Leonora, da hun gik i gang med sit dansenummer. Der var ingen tvivl om, at hun var dygtig. Hun fulgte musikken næsten til perfektion, der var et par enkelte glip, men det håbede han ikke, der kom til at have indflydelse på pointene.\n”Så hvem hepper vi på, Leonora eller Annabell?” Lød det ved hans øre, og Erik endte med at sukke.\n”Du skulle bare lige træde i det”, vrængede Erik ud, da han ikke ligefrem brød sig om, at skulle vælge imellem de to piger. Hans bedste veninde og kæresten. Eller var det omvendt, han endte med at sukke, inden han atter lod blikket imod banen.\n”Nogen skal holde dig til ilden, når nej – det klarer du jo selv” Brummede Mason.\nMusikken stoppede og Erik slog hænderne sammen for at påskønne det gode nummer, som Leonora netop havde præsteret.\n”Hvornår skal Annabell på?”\n”Der er lige to mere, inden hun skal på banen.” Erik skævede let til Mason, inden han nikkede imod gangen. Han nåede dog ikke at sætte i bevægelse, inden han kunne se både Leonora og Annabell ved indgangen. Deres øjne gnistrede nærmest. Fuck.\n”Øhm ..” Lød det fra Erik. Han blev lidt fanget i, hvordan Annabell så ud. Hendes grønne korte kjole, og de lysebrune ben og det mørke pagehår, der var sat op i en knold. Wauw, hun var.. Fænomenalt. Han var næsten helt konfus, og blev slået lidt ud. Det trak sig sammen i mellemgulvet, mens han fik en underlig fornemmelse i kroppen, der gradvist spredte sig. Han blev hevet tilbage til virkeligheden, af Masons efterfølgende kommentar.\n”Se nu bliver der problemer, hvad med at vi bare bliver her” Foreslog Mason.\n”Annabell bliver skuffet, hvis jeg ikke ønsker hende held og lykke”, sukkede Erik. Han blev nød til at komme hen til hende. Blikket flakkede rundt, inden han alligevel imødekom Annabells blik og blinkede med det ene øje til hende.\n”Hvad har du gang i Erik?” Erik fik en albue lige i siden, så han knækkede en anelse sammen og vendte sit hoved imod Mason.\n”Hvad jeg har gang i? Det var sku’ da dig der lige gav mig en albue i siden”, en let dis stod ud af munden på ham, som han tale og han endte med at sukke tungt.\n”For helvede, Leonora så det der!” Vrissede Mason.\nErik hævede det ene øjenbryn og inden han nåede mere, så han hvordan Leonora var kommet i sine egne sko og allerede stod henne ved Annabell med et flabet smil. Erik sank en klump. Shit.\n”Du tror da vel ikke, at hun gør et eller andet, vel?”\n”Det er Leonora, hvornår har hun IKKE gjort noget overilet?” Spyttede Mason ordene ud.\n”Nå nå, der er nok nogen, der har dame problemer, hva’ Erik?” En alt for velkendt og ikke velkommen stemme lød bag Erik og han drejede let hovedet og så på Jake.\n”Hvad vil du Jake?” Knurrede Erik nærmest af ham.\n”Se på danse prinsesser, hvis du ikke har glemt det, så er min kæreste også skøjteløber”, han nikkede sigende imod en latino pige, der stod med en stram rød kjole og tog en dyb indånding, inden hun skøjtede ind på banen.\n”Sku’ utroligt, at nogen gider være kærester med en som dig” Fnøs Erik.\n”Ikke ligeså utroligt, som at nogen vil være kærester med en rødhåret unge.” Lød det flabet fra Jake, inden han var forsvundet.\n”Seriøst Erik, du bliver nød til at gøre noget”\n”Jeg har sku’ da ikke tænkt mig at give ham en flad, fordi han er flabet”\n”Nej ikke Jake – Leonora og Annabell, se” Mason slog en hånd hen imod indgangen, hvor de to piger allerede var i gang med at slå ud efter hinanden. Fuck. Erik skubbede sig frem, men der gik ikke længe inden de to piger var blevet skubbet til side, og han ikke kunne se, hvad fanden der foregik.\n”Arh come on!” Udbrød Erik og slog sin hånd ind i barrieren der stod omkring banen.\n”Tag det rolig, hun skal ind om lidt. Det ser ud til at .. Er det træneren? Fuck en chick, hvorfor har du aldrig hevet mig med herover før, vi burde være med noget oftere. Jeg ville sku’ gerne se den røv danse rundt o-”\n”Mason!” Erik sukkede tungt, han kunne virkelig ikke klare det lige nu.\n”Sorry, forkert tidspunkt. Men seriøst, den røv der” Mason sukkede og kiggede nærmest længselsfuldt.\n”Og den røv er sikkert dobbelt så gammel som dig, din retardo” Erik lænede sig frem og tog en dyb indånding. Hans tanker hvirvlede rundt, inden han endelig hørte klapsalven ganske lavt. Tiden gik, og han vågnede først helt op, da han hørte Annabell blive kaldt ind på banen. Han løftede hovedet og så imod hende. Hun så noget oprevet ud.\n”Held og lykke, Annabell! Spark røv!” Råbte han ud til hende. Hun stoppede kort op og han så, hvordan hun lavede et snøft, inden hendes ene hånd gled under øjet. Nej nej, hun måtte ikke græde. Han mærkede en knude for sit bryst, og bed tænderne sammen. ”Kom nu, du kan godt” mumlede han.\nHun måtte ikke give op. Hun var så dygtig. Han følte hvordan sommerfuglene gled rundt, om det var nervøsitet på hendes vegne, eller over at der havde været et mindre drama mellem de to piger vidste han ikke.\nErik var opslugt af nummeret, og med ærgrelse så han, hvordan Annabell klumrede sig igennem sit nummer. Hun var meget bedre end det, hvad fanden gik der galt? Kom nu, blev han ved med at mumle lavt for sig selv. Han hørte ikke engang at Leonora var dukket op. Han var fuldstændig opslugt af at følge hver detalje som Annabell lavede ude på isen. Hun havde kikset mange forsøg. Det var ikke godt. Leonora lænede sig ind mod ham, og han skubbede hende væk.\n”Ikke lige nu Leonora, jeg skal lige se Annabells nummer” Vrængede han irriteret ud over sine læber.\n”Lige nu” Leonora greb fat i Eriks kinder og drejede hans ansigt væk fra placeringen mod Annabell, der var i fuld gang med at lave sit afsluttende nummer. Han kendte musikken og vidste, at den lakkede imod ende. Det var faktisk et ret fedt nummer at smide ind, og typisk Annabell at udfolde sig så kreativt.\nLeonora pressede sine læber imod Eriks, de var silkebløde og utrolig varme herinde i den kølende hal. Han gengældte blidt kysset og trak hovedet tilbage, ved lyden af gisp. Han drejede blikket mod banen, hvor han straks imødekom Annabells blik, mens hun lå på jorden. Han tabte næsten kæben. Hun havde set det. Fuck. Hun havde rent faktisk set det. Hvor dumt var det ikke også lige af ham, at lade Leonora kysse ham, mens Annabell udførte sit afsluttende nummer. Han bed tænderne sammen. Hun kom vaklende på benene, og godtog bifaldet, men Erik bemærkede de tårefyldte øjne. Han skubbede sig forbi Leonora og hen imod indgang.\n”Erik!” Lød Leonoras stemme bag ham. Han passerede Mason, der hurtigt trådte til siden, han havde vidst set hele seancen og vidste at det ikke var tid nu til det.\n”Leonora vent, han-” Mere hørte Erik ikke Mason sige, inden han var nået lagt nok væk og hen til indgangen til selve banen.\n”Annabell”, mumlede han og rakte ud efter hende, mens han så tårerne strømme ned af kinderne. Hun skubbede hårdt til mig.\n”Skrid Erik!” Slyngede hun ud og skubbede hårdt til ham.\n”Annabell! Vent, hør på mig..” Gentog han og greb ud efter hende, men hun svang en syngende lussing imod hans kind og hævede den ene hånd, mens tårerne løb ned af hendes kinder.\n”Nej! Af alle personer. Så Leonora? Den eneste jeg virkelig hader!? Hvordan kan du gøre det mod mig” Hikstede hun og forsvandt med det samme. Han så hvordan hun kastede sig i favnen på en dreng og det skar igennem hans krop. Erik stod målløs tilbage og mærkede alt briste for ham.\nErik vidste ikke, hvor længe han havde stået forstenet, inden både Leonora og Mason var henne ved ham og rev ham tilbage til virkeligheden.\n”Glem hende, hun betyder alligevel ingenting” Flød det elegant over Leonoras læber.\n”Nora!” Lød det irettesættende fra Mason\n”Hvad? Det er da rigtigt, han har ikke brug for hende, når JEG er hans kæreste”, fnøs hun og rullede med de blålige øjne, inden hun rankede sig elegant op og blidt tog fat i Eriks hånd.\n”Jeg bliver altså nød til at finde hende og forklare hende-”\n”-Forklare hende, at du allerede er optaget? Erik det kan vente til i morgen, du har næsten ikke haft tid til mig. Annabell har sikkert brug for at pleje sit nederlag, så du kan ligeså godt lade hende være”\n”Hvor meget jeg end ikke har lyst til at give hende ret, så har hun en pointe. Du ved hvor opsat Annabell er på at vinde, så giv hende lige en pause, så hun kan få det hele ind og opsøg hende igen, ikk? Så leder vi efter hende i aften?” Mason så tøvende på Erik.\nErik kunne ikke få ud af sit hoved, at det her var en katastrofe. Han havde det elendigt og kunne knap nok kigge sig selv i spejlet. Fuck hvor var det her bare noget lort. Det var jo helt ud i hegnet, hvad skulle han stille op? Han følte sig håbløs. Fuldstændig håbløs.


Farvel festivaler: Sådan er du stillet med din billet - Avisen.dk\nDer bliver ingen Taylor Swift eller Thomas Helmig på Roskilde Festivals Orange Scene i år. Det var ellers festivalens 50-års jubilæum. Men forsamlingsforbuddet grundet coronasituationen har udskudt festivalen til næste år. (Arkivfoto) (Foto: Mads Claus Rasmussen/Ritzau Scanpix)\n8. april 2020 19:04\n- Til alle jer, der har arbejdet hårdt med at planlægge festivaler og andre store begivenheder hen over sommeren, har jeg desværre en alvorlig melding: Forbuddet mod store forsamlinger fastholdes til og med august.\nDet var ordene, da statsminister Mette Frederiksen 6. april forlængede forsamlingsforbuddet yderligere for at begrænse spredningen af coronavirus.\nDet har ført til adskillige aflysninger og udskydelser af arrangementer - herunder Roskilde Festival, Copenhell, Smukfest, Tinderbox og Northside. Og dermed står hundredtusindvis af festivalgæster med en uforløst billet i hånden.\n- Helt generelt skal man læse de vilkår og betingelser, der var, da man købte billetten. For det er dem, der gælder, siger forbrugerjuridisk chef i Konkurrence- og Forbrugerstyrelsen, Susanne Aamann.\n- Ellers er det udgangspunktet, at du skal have dine penge tilbage, hvis ikke du får det, du har købt. Medmindre der står sort på hvidt, at de forbeholder sig retten til at give dig billet en anden dato eller lignende.\nDe enkelte festivaler har forskellige aftalevilkår, i forhold til hvad de tilbyder, fortæller Susanne Aamann.\nNogle arrangører betragter det som en flytning af datoen og ikke en egentlig aflysning, og dermed giver de ikke pengene retur. Andre refunderer billetten, mens helt tredje tilbyder enten eller.\nBordet fanger, hvad angår aftalevilkårene. Det vil sige, at arrangøren ikke må afvise dem, fortæller Susanne Aamann.\nDe må ikke lige pludselig tilbyde andre muligheder og afvige fra de oprindelige vilkår. De kan ikke tilbyde dig at flytte billetten, hvis de oprindeligt havde lovet pengene retur.\n- Har arrangøren ikke pengene, må man lægge sag an. Selv om det i sidste ende kan være svært at få sine penge tilbage i den situation, ændrer det ikke ved, at man har krav på dem, siger Susanne Aamann.\nMange festivaler har tilbudt at ombytte billetten til næste års festival.\nMen skulle en festival i mellemtiden gå konkurs, forholder ens situation sig anderledes.\nHar man købt billetten med et internationalt kreditkort som mastercard, indeholder den en konkursbeskyttelse.\nMen har man købt den med et almindeligt Visa/Dankort, er der ikke andet at gøre end anmelde sit krav i konkursboet, tilføjer Forbrugerrådet Tænks vicedirektør, Vagn Jelsøe.\n- Det ligger i konkursens natur, at flere har penge til gode, end man er i stand til at tilgodese. Men konkursloven har en orden, i hvilke rækkefølge kreditorerne skal tilgodeses.\n- Der står for eksempel kuratoren, skattevæsenet og de ansatte først, mens de almindelige kreditorer, som festivalgæsten, står bagest, siger Vagn Jelsøe.


Dansk-Israelsk Forening (DIF) - Foredragsrækken 2004-2005 (Beskrivelse).\nEn kort beskrivelse af de enkelte foredrag i foredragsrækken 2004-2005.\nIsrael - her og nu\nSeks foredrag om de mange forskellige sider af Israel, jødisk kultur og historie.\n1. Jødisk humor.\nv/Overrabbiner, emeritus Bent Melchior, Mosaisk Troessamfund (MT)\nTorsdag, den 2. september 2004 kl. 19.00.\nBEMÆRK: Sct. Lukas Kirkes mødelokaler, Ingerslevs Boulevard, Århus C.\nOverrabbiner emeritus Bent Melchior ved Mosaisk Troessamfund fortæller om dybden og de mange facetter i jødisk humor.\nJøderne er kendte for deres bramfri religiøse humor, hvor hverken Gud, Moses eller den lokale rabbiner går ram forbi. Nok må man ikke tage Herrens navn forfængeligt, men det forhindrer ikke, at Herren optræder i alle mulige jokes eller sketches (se eksempler).\nHan har skrevet en række bøger om jødisk liv og har oversat De fem Mosebøger. Med bogen "Så vælg da livet" udgav han i 1998 sine erindringer.\nBent Melchior er født i Tyskland i 1929 som den yngste af fire børn. Han studerede til rabbiner i London og efterfulgte senere sin fader Marcus Melchior som overrabbiner i Danmark i 1969, hvilket han forsatte med at være frem til 1996. I årerne 1971-1984 var Bent Melchior lektor i klassisk jødisk litteratur ved Københavns Universitet.\n2. Hvad er det egentlig, de vil?\nv/Simon Beer Boysen, Dansk Zionistforbund (DZF)\nTorsdag, den 7. oktober 2004 kl. 19.00.\nLOF's lokaler, Rosenkrantzgade 31, 1., 8000 Århus C.\nSimon Beer Boysen, Dansk Zionistforbund (DZF), viser filmen "Relentless" - "The Struggle For Peace In The Middle East", der handler om den israelsk-palæstinensiske konflikt og om den kringlede vej til fred.\nDet er en dokumentarfilm om konflikten i Israel fra Oslo til i dag. En utrolig stærk film med en enkel opbygning og mange filmoptagelser fra blandt andet palæstinensisk TV, børnehaver og terroristtræningslejre for børn. Filmen illustrere med tydelighed kernen i konfliktens udvikling, og de problemstillinger Israel står overfor.\nFilmen viser en omfattende og helt unik række af videooptagelser fra palæstinensisk og arabisk fjernsyn. Optagelser fra offentligt fjernsyn med taler og interviews af offentlige personer i det palæstinensiske styre, børnehaver, skoler, terrorist-træningslejre for børn mm.\nHvordan påvirkes børnene, hvad betyder det for deres fremtid - og hvad betyder dét for Israel's fremtid? Hvad er implikationerne ved den meget omfattende indoktrinering af palæstinensiske børn?\nFilmen præsenterer publikum for nye, ukendte og gribende synsvinkler og det er en film som alle bør se. Filmen er produceret af HonestReporting. Bagefter leder Simon en venskabelig debat og svarer på spørgsmål om aftenens emne.\n3. Skal man altid følge med tiden?\nv/Bibliotekar Lars Otto Kristensen, Århus\nTorsdag, den 4. november 2004 kl. 19.00.\nBibliotekar Lars Otto Kristensen fortæller:\n"Skal man altid følge med tiden"? - hvad jeg har lært af Flemming Juncker og hvad jeg har lært af en polsk jøde, der kom til Statsbiblioteket i 1968, og maaske noget om "hvad ville jeg have gjort dengang"?\nSkal man altid tilpasse sig det samfund, man nu engang lever i? Hvis man skal det, skal man for alvor være "omstillingsparat", i dele af tyskland nazist den ene dag, kommunist den næste og demokrat den tredie.\nJeg "gaar ikke ind for Israel og for "jøder"". Jeg er egentlig ligeglad med, hvad folk er født og hvordan de ser ud.\nMen jeg synes vort jødiske folkeelement gennem historien har vist sig som loyale og gode danskere. En Arne Melchior har med stolthed sagt, at han har tjent sin tid i det danske forsvar uden problemer. Det kunne være et forbillede for andre, der er mere optaget af at hævde "rettigheder", det kan for eksempel vise, at det er muligt baade at være mindretal og loyal.\nStaten Israel er et civilisationens brohoved i et hav af diktaturer. Jo "Civilisation er europæisk civilisation" sagde Tyrkiets redningsmand, Kemal Atatürk.\nMen hvad sker der, naar folk forsømmer at tænke selv, forsømmer at betragte mennesker som enkeltindivider. Naar folk slaar op i ringbindet med hvad "vi" mener?\nBibliotekar Lars Otto Kristensen, Århus, er en mangeårig og alsidig debattør, der ofte har klare og markante holdninger.\n4. Krisen i Mellemøsten og dens indflydelse på danske jøders holdninger og situation.\nv/Forfatter og kultursociolog Jacques Blum, talsmand for Mosaisk Troessamfund.\nTorsdag, den 6. januar 2005 kl. 19.00.\nJacques Blums foredrag denne aften vil uddybe, om den israelsk-palæstinensiske konflikt har indvirkning på danske jøders hverdag og hvordan. Ligeledes danske jøders holdninger til konflikten og til Israel i det hele taget. Er det blevet sværere at være jøde i Danmark i de senere år? Er der tendenser til stigende antisemitisme? Hvordan ser det ud med jøders og jødedommens fremtid i Danmark?\nJacques Blum er uddannet kultursociolog ved Københavns Universitet. Han blev født i Sverige i 1945 af polsk/tyske forældre og kom til Danmark tre måneder gammel. Han er vokset op i en ortodoks jødisk familie og fungerer i dag som talsmand for Mosaisk Troessamfund.\nJacques Blum er mangeårig samfundsdebattør og foredragsholder samt forfatter til en lang række bøger om sociale, etniske og psykiske minoriteter med videre. Desuden har han skrevet en lang række af artikler og kronikker som f.eks. "Fortiden, der ikke vil forsvinde".\n5. Immigranthjælpen og dens arbejde. Derudover om den stigende anti-semitisme i verden i dag.\nv/Formand Hans Peter Pedersen, Immigranthjælpen.\nTorsdag, den 3. februar 2005 kl. 19.00.\nHans P. Pedersen, der er formand for den danske hjælpeorganisation Immigranthjælpen, som hjælper jødiske immigranter til en fremtid i Israel, taler over temaet "Antisemitisme og immigration," herunder om Immigranthjælpens arbejde blandt immigranter i Negev-regionen i Israel, torsdag den 3. februar kl. 19.00 i LOF's lokaler, Rosenkrantzgade 31, Århus.\nAntisemitismen er i vækst på ny i såvel åbenlyse som tilslørede forklædninger mange steder verden. I sit foredrag vil Hans P. Pedersen bl.a. give oplysninger om antisemitismens myter, forskellige ansigter og udtryk.\n- Antisemitismen er i dag ikke alene en trussel mod jøderne. Den er også et nedbrydende element for selve fundamentet i demokratiet, og derfor er det ikke blot jøder, der må forsvare sig mod den. Antisemitismen leder altid til overgreb på andre folkegrupper og bliver til sidst en trussel mod det frie samfund. Hvis vi ikke oplyser om og bekæmper antisemitismen i dag, vil vi derfor på forskellige måder blive dens ofre i fremtiden, siger Hans P. Pedersen og oplyser at mens antisemitismen er under udvikling til et nærmest globalt fænomen under mottoet "Det er jødernes skyld", fortsætter den jødiske immigrantstrøm til Israel, bl.a. fra det tidligere Sovjet, hvor synagoger vandaliseres, jøder og deres børn chikaneres og mobbes og hvor paramilitære nationalistiske og antisemitiske grupper er i uhyggelig vækst.\nI ti år har Immigranthjælpen nu samarbejdet med den verdenskendte jødiske menneskerettighedsforkæmper Ida Nudel og hendes organisation Mother to Mother i Israel.\n- Vi har været med til at afhjælpe en række af de store behov, som mange nyankomne russiske immigranter har haft i forbindelse med integrationen i det israelske samfund. Det gælder ikke mindst de mange enlige russiske mødre/-fædre, der er kommet til Israel med deres børn. Såvel forældre som børn har brug for at lære det hebraiske sprog og for uddannelse, ligesom børnene har behov for at få gode og sunde fritidsinteresser og en meningsfyldt tilværelse uden antisemitisme, hvor de oplever integritet, værdighed og selvrespekt, siger Immigranthjælpens formand Hans P. Pedersen.\nIda Nudel har i samarbejde med Immigranthjælpen og lokale kommunale myndigheder i Israel gennem årene bl.a. oprettet en række undervisningscentre i Negev-regionen. Takket være mange danske bidragydere har det været muligt at give især russiske immigrantbørn undervisning i sprog, EDB, matematik, fysik, kreative og musiske fag.\n- Immigranthjælpens arbejde i Israel har fortsat det samme formål som for ti år siden, - at "hjælpe jødiske immigranter til en fremtid i Israel" i tæt samarbejde med Ida Nudel og hendes organisation "Mother to Mother" i Israel. Over 7.000 immigranter og deres børn har således fået hjælp takket være vore mange bidragydere, siger Hans P. Pedersen.\nNetop nu er den økonomiske situation i Israel yderst vanskelig, og regeringen har været nødt til at skære ned på mange af de offentlige ydelser. Dette er igen gået ud over de svageste i samfundet. Denne situation gør, at vi i Immigranthjælpen mere og mere ser nødvendigheden af at yde direkte nødhjælp, idet mange immigranter, der bl.a. er kommet til Israel på grund af antisemitisme, er kommet i klemme. For mange immigrantfamilier er det en kamp blot at skaffe de mest elementære ting i hverdagen.\nVi ønsker på en helt konkret måde at vise immigranterne, at der her i Danmark er mange, der bakker op om Immigranthjælpens arbejde og støtter dem, slutter Hans P. Pedersen, som man kan høre tale over temaet "Antisemitisme og immigration," herunder om Immigranthjælpens arbejde blandt immigranter i Negev-regionen i Israel, torsdag den 3. februar kl. 19.00 i LOF's lokaler, Rosenkrantzgade 31, Århus.\nLæs mere om Immigranthjælpen og Ida Nudel.\n6. At oversætte Israel - formidling, fortolkning og kulturoverføring.\nv/Oversætter Hanne Friis, mag.art. i semitisk filologi\nTorsdag, den 3. marts 2005 kl. 19.00.\nOversætter Hanne Friis, mag.art. i semitisk filologi, fortæller om sit arbejde med at oversætte fra hebraisk til dansk samt om, hvorledes man oversætter israelsk kultur og litteratur til danske forhold. Hanne kommer ligeledes ind på, hvordan pressen og nyhedsmedierne arbejder, når de skal forklare danskerne om forhold og hændelser i Israel og Mellemøsten.\nHanne Friis har oversat andre bøger fra hebraisk til dansk bl.a. Buschaufføren der ville være Gud - og andre historier af Etgar Keret.\nTil toppen Foredragsrækken 2004-2005 DIF's aktiviteter\n© 2000-2020 CFR. Alle rettigheder forbeholdes. HTML-værktøj: Stone's WebWriter. DIF: Forsiden. Opdateret d. 13.12.2020


Irving Jensen & Co. - åbningstider - Godthåbsvej 45 - Frederiksberg\nIrving Jensen & Co. ligger på Godthåbsvej 45 på Frederiksberg. Irving Jensen & Co. er placeret i et spændende og kulturelt område på Frederiksberg, hvor man blandt andet har Frederiksberg have, med dens flotte arkitektoniske præg. Området er trygt og samfundet der bor i området er alt fra børnefamilier, singler samt ældre. Du kan besøge Irving Jensen & Co. på Frederiksberg, ved at tage toget til Frederiksberg station eller bussen som køre flere gange i timen.\nIrving Jensen & Co. på Frederiksberg i København ligger på Godthåbsvej. Du kan finde den nøjagtige placering, via vores kort på denne side. Her kan du også finde kontaktoplysninger til Irving Jensen & Co., samt åbningstider. Hvis du vælger at køre i bil, så er der parkeringspladser langs de små sidegader, som gør det nemt og hurtigt for dig at besøge Irving Jensen & Co..


Utzon on the Road Talkshow 02: Gammelt møder nyt | Utzon Center\nMette Tony og Mads Bjørn Hansen boede i København, og det gik fint med karrieren. De havde begge gode jobs.\nMen i 2006 sagde parret deres faste stillinger op. Og så flyttede de til Troense. Her blev de selvstændige og grundlagde Praksis Arkitekter.\nHvis du ikke lige ved, hvor Troense ligger, så er det okay. Det er en by med cirka 1.200 indbyggere, der ligger på sydfynske Tåsinge. Det er meget langt væk fra Aarhus og København, hvor alle andre arkitekter dengang i 00erne rejste til for at slå sig ned.\n- Vi er ikke flyttet til Troense for at koble af. Men for at koble på. Vi har en platform med meget mindre støj, så vi kan fokusere på det vigtigste, siger Mette Tony.\nFor Praksis Arkitekter er en anderledes tegnestue, der har deres egen, originale tilgang til arkitektur.\nUtzon on the Road 02 Mette Tony Praksis\nVideo of Utzon on the Road 02 Mette Tony Praksis\nMalt, sprit og badehotel\nPraksis er nogle af de bedste i Danmark til arkitektur, hvor nyt og gammelt mødes. Hvor gamle bygninger og arkitektur fornyes.\nPraksis Arkitekter har store byggerier i centrum af København. Og i udkanten af Danmark. For eksempel genopførelsen af Svinkløv Badehotel. De har stået for Slotfeltlade i Sønderjylland.\nOg så står de ikke mindst for fornyelsen af to gamle og fantastiske industrybygninger, Maltfabrikken i Ebeltoft og Artcenter Spritten i Aalborg, som begge er steder, vi skal besøge i denne udgave af Utzon on the Road.\nDet er Lasse Andersson, arkitekt og direktør for Utzon Center og Kunsten Museum of Modern Art, som sidder bag rattet i den eldrevne Jaguar (Jørn Utzons egen Mark X fra 1962 kørte i den grad på benzin).\nI passagersædet sidder Mette Tony, der sammen med sin mand grundlagde Praksis Arkitekter, der i dag har cirka 20 medarbejdere og en hund ansat på tegnestuen.\nDu kan se en kort version ovenover. Her nedenunder er den fulde version. Og teksten er et redigeret uddrag af samtalen.\nUtzon on the Road 02 Mette Tony Praksis fuld længde\nVideo of Utzon on the Road 02 Mette Tony Praksis fuld længde\nLAA (Lasse Andersson): Hvorfor flyttede I til Troense, og hvad har det betyder for jer?\nMT (Mette Troense): Det har betydet meget mere, end vi havde forestillet os fra starten. Det var i virkeligheden en meget ustratetegisk beslutning, for vi havde børn på vej og ville egentlig bare bo bedre. Der var så smukt i Troense, og det var egentlig det, der drev os. Men vi må erkende, at det har betydet virkeligt meget for vores arbejde. At vi bor i Troense flyder ind i vores DNA og sætter sig i alt, hvad vi gør. Der er en særlig ro omkring vores arbejdsdag og måde at arbejde på. Vi er ikke flyttet til Troense for at koble af. Men for at koble på. Vi har en platform med meget mindre støj, så vi kan fokusere på det vigtigste.\nLAA: Vi skal tale om Spritfabrikken. I har jo været så vildt dygtige at vinde konkurrencen om Arcenter Spritten.\nMT: Spritfabrikkerne har jo en proceshistorie, hvor der er kommet nye etager og bygninger til, og der er bygget om og bygget til og bygget om. Og det er den historie, som vi med vores forslag prøvede at fortsætte. Selvfølgelig kan man sige, at der undervejs har været nogle tilføjelser, som er uhensigtsmæssige for helheden, og som vi forsøger at rydde op i. Så det bliver altid nutidens optik på stedet.\nLAA: I dag er Spritten en stor byggeplads, og man tænker, om det virkelig kan blive til det her nye Artcenter Spritten.\nMT: Det er et fantastisk område. Og det har en unik historie og en helhed, som også er unik i Danmark. Vi har talt meget om, hvorvidt man skulle bevare yderområderne og helheden. Vores projekt tager faktisk udgangspunkt i, at man har lavet en hårdere fredning, end man egentlig endte med at gøre. Vi synes, at man også skal frede mellemrummene mellem bygningerne. For det er unikt, at alle bygningerne samlet har været en stor maskine, hvor du kan følge kartoflen eller kornets vej ind og ud kommer så spritten. Det er så vigtigt at se de oprindelige facader i relation til hinanden, og at man ikke mister en facade. Der bliver jo udvidet ret meget og med mange kvadratmeter, og der synes vi, at det bedste sted at lægge dem, var ovenpå, så man ikke mister en facade.\nLAA: Den detaljegrad og de materialer, som der er, det ser man ikke i dag.\nArkitektur Spritten Praksis Utzon\nMT: Man kan aldrig lave facader i den her kvalitet igen, og de må ikke forsvinde. De er udformet med stor omhu. Se den fine detaljering omkring dørene og vinduerne. Murværkets spil i recesserne omkring og perforeringen af facaden. Og den flotte afslutning mod himmelen. Den etage, der ligger her, er en del af den oprindelige bygning, men andre steder har man tilføjet en etage, fordi man i sådan et produktionsanlæg har haft behov for at udvide. Og det er en proces og en historie, som vi gerne vil fortsætte.\nArkitektur Spritten Aalborg Praksis Utzon on the road\nLAA: Når man går indenfor, hvad sker der med dig, når du træder ind i det her vilde hus?\nMT: Jamen, det er jo en industrikatedral. Vi står i Kedelhal To, som er en bygning, der er tilføjet. Man kan se reminisenserne af Kedelhal Et og den tidligere facade ud mod Limfjorden. På én måde er det udtryk for en meget høj arkitektonisk standard men også for en meget pragmatisk tilgang, at når man havde brug for at udvide med en kedelhal, så mister man en facade. Det er ikke en herregård fra 1600-tallet men et industrianlæg, hvor der er en pragmatisme om, at man bygger det, man har behov for. Man bryder op og laver om. Det er ånden på stedet.\nLAA: Når vi taler om Maltfabrikken, så er det også en transformationshistorie og opgave med udbygning og bevaring.\nMT: Det er en maltfabrik, som producerede malt også til salg udenfor landets grænser. Og det er et prægtigt bygningsværk, der ligger ned til Ebeltoft Vig, og som næsten er ude af skala til byen, for det er så stort. Der har været gode kræfter i Ebeltoft, som har forhindret den her bygning at blive lavet om til hotel eller helt fjernet. Det er så særlig en bygning, at det lykkedes at gøre den til et kulturhus. Vores projekt gik så ud på at få mest muligt ind i de gamle bygninger. Og puste liv i bygningerne og sætte strøm til. Og at sørge for, at de nye tilføjelser underordner sig den store maltfabrik. Der var allerede et liv på Maltfabrikken, inden den blev omdannet til kulturhus, med fællesspisning, forsamlinger og arrangementer. For os galdt det om at fastholde det og bygge en ramme om det, der allerede var igang.\nArkitektur Maltfabrikken Ebeltoft Praksis Utzon on the road\nLAA: Som arkitekt handler det om rum, konstruktioner og materialer og så videre. Men det handler også om dem, som man arbejder sammen med. At man har en bygherre og nogle brugere, der skal bruge det bagefter.\nMT: Bygherren er helt afgørende for et projekts kvalitet. Projektet bliver ikke bedre end bygherren og hans ambitioner. Det er jo en lang proces og mange år, som man er igang, så det er en fornøjelse, når samarbejdet er så godt, og man samskaber et projekt.\nLAA: Når man ser Maltfabrikken, hvordan den rejser sig over byen, så har den en helt anden karakter end resten af den by, som den ligger i.\nMT: Det er et sælsomt byggeri. Det er opført over mange omgange, som industribyggerier ofte er. Igen, hvor man udvider efter de behov, der opstår. Så der er bygget flere bygnigner rundt omkring, og det er faktisk en lille by. Og det træk har vi forsøgt at forstærke ved at lave en lille by ud af de eksisterende bygninger og dem, som vi har tilføjet.\nLAA: I har en metafor, når man snakker nyt og gammelt, hvor I taler om en strikkeopskrift?\nMT: Vi kan godt lide billedet på det, når man har en elsket gammel sweater, hvor halsen ikke længere passer, eller hvor lillesøster skal arve den og ikke helt passer, så tager man halsen op og strikker den om. Og så har den sweater et nyt liv. Sådan ser vi også på bygnigner. Når sådan et industrianlæg skal omdannes til et kulturanlæg, så er der nogle ting, der skal rettes til. Så tager man halsen op og strikker den om, så den også får nyt liv. Og vi kan godt lide, at man ikke kan se, hvor det nye begynder og det gamle slutter. For eksempel var der ikke mange vinduer, og det har man jo brug for i en kulturinstitution. Så meget af arbejdet gik på at åbne facaderne op, så man kommer og møder lys og kan se livet inde i bygningen.\nLAA: Når vi går rundt i rummet omkring Maltfabrikken, hvad er det centrale?\nMT: Vores projekt drejede sig om at puste liv i de eksisterende bygninger. Ikke at lave nogle store bygniger, der konkurrerede med dem men at lave små tilføjelser, der fungerer som katalysator for omdannelsen til kulturhus og underbygge det, der var. Så det blev til mindre bygninger, der huser funktioner som skaber den her lille plads, hvor der allerede var et helt vildt energisk liv allerede inden konkurrencen. Det var vigtigt at bevare det, og derfor placerede vi de nye byggerier i periferien.\nLAA: Hvad består Maltfabrikken af?\nMT: Den er bygget over tid og flere etaper. Den seneste af dem er en bygning af jernbeton, der består af et grid, som var en meget lukket bygning. Der var også meget lave etager, hvor man spirede malt. Men nu skulle der være bibliotek, så vi tog hver anden etage ud, og så fremkom der nogle fantastiske højloftede rum. Facaden har en konstruktion, hvor man så kunne tage de lukkede partier ud, så det blev den her åbne udsigt mod Ebeltoft Vig.\nLAA: Så når vi taler om det her med at bevare historisk arkitektur, så handler det om at bygge videre på noget med en forståelse for det sted, man bygger på og den historie, der er indlejret.\nMT: Lige præcis. Det handler om stedet, historien og den atmosfære, der er. Så selvom det er nyt, skal det etablere i samme ånd, som det bestående. Det er det, vi håber, at man vil opleve.


Store damer uden tøj overskrifter i hende / Dating odder\ngenrer fra. Danske Chatroulette Dejlige, damer, uden Tøj Byrsted Momondo Hotels Pige. Bevægelserne blev mere og mere udfordrende og frække Jeg kunne se, hvordan hun lidt efter lidt fik skjorteblusen knappet op og begyndte at masere brysterne. Vi er ikke grimme, uduelige, ulækre kvinder. Det vrimler med nøgne kendte danskere på blogs og de sociale medier for tiden.\nIntime overskrifter i hendes fisse jeg var guider massage roskilde d lux aalestrup - Bbw sluge Overskrifter I Hendes Fisse D Lux Aalestrup / Lesbisk Porno Bare kendte damer d lux aalestrup Overskrifter i hendes fisse d lux Aalestrup. Alle kan ligne superstjerner med den rigtige sminke og styling, skriver Szhirley på sin Instagram-profil, hvor hun også beretter, at hun både døjer med sorte rande under øjnene og en hud, der ikke er ensartet i ansigtet. Overskrifter i hendes fisse d lux aalestrup. Og det er så vidt vides ikke sket før. Dansk lesbisk sex privat dansk sex. Også i fodboldens verden er der nøgenhed - her Brøndby-Tanja for snart tre år siden. Men i et forsøg på at vise især unge kvinder, at de som forbilleder ikke kun ser ud, som vi ser dem i magasinerne, har kendte som sangerinden Saseline, skuespillerinden Szhirley, sangerinden Pernille Rosendahl og tv-værten Christiane Schaumburg-Müller OConnor uploadet billeder af dem selv.\nDe havde det sjovt, og thai massage sorø dating udenlandske kvinder det her er deres escortpige personlig assistent odense reaktion, store damer uden tøj overskrifter i hende siger Strange til Ekstra Bladet. Posted on by randers swinger guide postnummer jels sverige Thai massage. Modne, massagepiger, swingerklub Fyn Sport I 2 Eren, modne, massagepiger Modne, massagepiger, vip Escort Copenhagen, modne, massagepiger, massage, nordjylland Danske teen sex modne kvinder dyrker sex ældre sexede kvinder massagepiger nordjylland, thai massage i roskilde gratis sex mobil dansk thaimassage nordjylland fyrkilde sex unge unge. Hun lå helt stille, længe; kun afbrudt af efterdønninger, der både blev svagere og mindre frekvente. Overskrifter i din fisse bio overskrifter i din fisse den blå lagune vejleder aalborg. Røvpuler Verdens Største Kvinder / Pigesex Tennis stjerner kvinder Anne Louise Hassing dogging nordsjælland spansk sex bryster ZIP modne kvinder dyrker sex ældre sexede kvinder Code Trøjborg Fliser København / Stor Pik Elevator christiansborg overskrifter i hendes fiss, hot.\nSimkort til iphone thai massage køge landevej 1 million parfume matas copenhagen sauna club. På Instagram har kendte danske kvinder startet en trend, der skal vise, at de også kæmper med skønhedsfejl. De fleste store smukke bryster se online på private fotos #de største bryster i verden kan ses her! Svien efter samleje bh for små bryster teen kæmpe dildo cougars Danmark www escort guide uk intime massage. Overskrifter i hendes fisse x klub com. Våde fisser ældre damer søger unge mænd. Trækker torsk i land nye og gamle bryster.\nStore damer uden tøj overskrifter i hende Thai massage herning nøgne piger\nHore sjælland kort over legoland 923\nBudge göransson nøgen alle porno rør 545\nAmatør porno billeder escortpiger i aalborg 599


Skal glasruderne i boligens vinduer og døre skiftes ud – eller har du brug for et nyt spejl til dit badeværelse? Så er det en dygtig, faglært glarmester du skal have fat på Hvor kan jeg finde en kompetent glarmester i Lyngby? Er du bosiddende i den nordlige del af hovedstads området, og har du brug for en dygtig og erfaren glarmester? Så kan du for eksempel kontakte S.E. Glas. S.E. Glas er en lille familie ejet og drevet virksomhed, som med ...\nVedligeholdelsen af vores kloaksystem er delt imellem hus og sommerhusejere og så kommunen. Det er husejernes ansvar, at den del af kloakken der ligger indenfor skel, er i orden og udenfor skel er det kommunens ansvar. Vores kloakker som mange af os tager for givet, er ikke mere end 150 år gammel og før kørte der i storbyen en vogn rundt om natten og indsamlede afførring og affald. I København blev kørt til Amager og det er årsagen til, ...\nHjælp til fragt og logistik hos din vognmand i Århus\nBeskæftiger din virksomhed sig med entreprenør arbejde, B2B salg eller andre områder, hvor fragt transport indgår som et nøgle område, har du brug for en aftale med et firma, som leverer vognmands ydelser. Hvor finder jeg en pålidelig vognmand i århus? Hvis du er på udkig efter en leverandør af vognmands ydelser med et godt renomme, og skal virksomheden helst ligge i Århus eller nærmeste omegn? Så kan du roligt kigge forbi Blegdammens Budcentral ApS. Blegdammens Budcentral ApS er en af ...\nFå dit smukke smil igen med et tandimplantat\nHar du knækket eller flækket en af dine tænder, for eksempel i forbindelse med sport eller ved at have bidt i noget hårdt? Så kan du med stor sandsynlighed få repareret hullet i din perlerad med en krone – eller, skulle skaden være omfattende, med et tandimplantat. Hvad er et tandimplantat? Et tandimplantat er en erstatning for tandens naturligt rod. Hvis din tand er så ødelagt, at du ikke vil kunne nøjes med en krone monteret på roden, vil du med ...\nFald ikke for en\nFindes der virkelig folk derude, som bruger tid på at lave personlighedstest, der egentlig ikke hjælper dig noget som helst? Ja, det må vi desværre beklage og meddele dig, og derfor bringer vi dig i denne artikel en forklaring på, hvorfor nogle af disse personlighedstester eksisterer, så du måske i bedre omfang kan gennemskue, om du har med en redelig personlighedstest at gøre eller ej. Mange af os vil jo gerne have svar om os sig fra de store til små ...\n« Forrige indlæg 1 2 3 4 5 6 7 8 9 10 11 12 13 … 41 Næste indlæg »


Grønne drage-droner er fremtiden | Odense | fyens.dk\nGrønne drage-droner er fremtiden\nPubliceret 14. april 2018 kl. 20:30\nAndreas Okholm håber, at hans medvirken ved TEDx i Odense kan skaffe ham investorer til hans drage-drone-projekt. Foto: Michael Nørgaard\nDrage-energidesigner Andreas Okholm håber, at hans oplæg til TEDx kan skaffe ham investorer eller samarbejdspartnere, som kan hjælpe med et regulært gennembrud til hans selvflyvende drone-drager, der fungerer som transportable vindturbiner.\nHvordan gik dit oplæg om at lave grøn energi med droner?\n- Jeg synes, det gik rigtig fint. Efter en tre-fire sætninger gik jeg i sort og kunne ikke huske, hvad jeg skulle sige. Det føltes som en evighed, men varede sikkert kun et sekund, før jeg kom tilbage på sporet. Min drone fløj heller ikke helt som planlagt, men det tror jeg ikke, publikum lagde mærke til. De ved jo ikke, hvordan den skal flyve.\nHvor lang tid har du brugt på at forberede dit oplæg?\n- Mange dage. Det har taget enormt lang tid at skrive tekster og lære dem udenad. De anbefaler, at man kører det hele uden noter, så det skal virkelig terpes. Jeg har aldrig i hele mit liv brugt så lang tid på at forberede et foredrag eller præsentation som dette oplæg.\nDu sluttede af med at invitere potentielle investorer, ingeniører eller grøn energi-forkæmpere med på dit projekt. Hvad håber du at få ud af den appel?\n- Jeg lægger ikke skjul på, at min primære grund til at deltage i TEDx er at skaffe samarbejdspartnere til mit projekt. Jeg SKAL i gang med at bygge disse droner. Jeg ved ikke, præcis hvor mange der ser disse TEDx-talks på Youtube, men der kan være tale om flere millioner seere. Det skulle være mærkeligt, hvis ikke én af dem, der ser mit oplæg, kender en, der kender en ... Som arbejder med vindenergi eller kan se det interessante idéen. Mit fokus var ikke de 500 her i Odense Teater. Men de millioner af mennesker ude bag skærmene.\nHvor lang tid har du arbejdet med dette droneprojekt?\n- Jeg begyndte for to år siden. Det startede egentlig som en jobansøgning til en virksomhed, der arbejder med vindenergi. Men det endte med, at jeg tog idéen op i min egen virksomhed, som hedder KiteX.\nHvor langt er vindenergi fra drone-drager kommet om 5-10 år?\n- Min forhåbning er, at dragerne er kommet ud kommercielt og leverer billig energi. Denne energi-drage er ultramobil, så den har mange anvendelsesmuligheder, som eksempelvis vindmøller ikke har. Hvis den kunne hjælpe den kenyanske landsby uden strøm, som jeg talte om i mit oplæg, vil jeg mene, det er kommet ret langt.\nDet sagde publikum om TEDx\nTEDx-på Odense Teater: De gode idéers festdag\nTyvekoster for to millioner er vendt tilbage til rette ejermænd\nSælger efter 19 år: Københavnsk caféejer køber en af Fyns største caféer\n05:55 Flygtning i går, helt i dag: Behzad reagerede hurtigt, da Jens faldt om\n05:50 Bjerg er eneste lyspunkt i dansk skuffelse ved svømme-VM\nHalvnøgen frisør jagtede indbrudstyve: - Hvis jeg havde fanget dem, så havde de fået en røvfuld\nSådan lærer du nye mennesker at kende: Tag tøjet af eller byd på kaffe\nTroede han skulle være håndværker: Litauer narret til Danmark for at passe skunklaboratorium\nPrisvindende opsætning droppet: Musical med Annette Heick tages af plakaten\nIngen løse havnearbejdere i Nyborg\nNyborgs mand i ADP: Det ser lyst ud\nTidligere byrådsmedlem: - Den havn skulle aldrig have været bygget\nIgen-igen: Claudias kanariefugle er lukket ud i det fri - nu kommer der hængelås på\nForulempede familiemedlemmer: 17-årig dømt for sexovergreb på ti- og seksårige piger\nNu kommer sommeren tilbage: DMI varsler hedebølge


TV: Se dræberhajen der bed ben af mand – Ekstra Bladet\n30. sep. 2011 kl. 13:38\nOpdateret: 30. sep. 2011 kl. 13:56\nTV: Se dræberhajen der bed ben af mand\nMichael Cohen, 42-årig regnskabsfører fra Cape Town, mistede et ben og en del af det andet, da han insisterede på at bade fra Fish Hoek Beach selvom stranden havde været lukket i 90 minutter. Se dræberhajen her\nHer er den, angiveligt: Den hvidhaj, der bed to mand af en 42-årige sydafrikaner, der insisterede på at bade trods forbud(Screenshot fra Video)\nMichael Cohen, 42-årig regnskabsfører fra Cape Town, ville ud og bade, selvom der flere hajer lige var blevet observeret ud for Fish Hoek Beach. Første gang han gik i, holdt dyrene sig væk, men anden gang slog en af dem til. To af de modigste strandgæster kæmpede sig ud til ham, og reddede ham i land: Han havde mistet højre ben og en stor luns af venstre ankel, men han overlever angrebet.\nAmatør fik billederne\nKort efter angrebet og mens redningsfolk på stranden stadig var igang, startede Bruce, en Sydafrikaner, der bor tæt på stranden, på Highway Road sit kamera.\nOg fik disse billeder af hajen, der stadig patruljerede området, helt upåvirket af helikoptorer og redningsfolk. Fish Hoek er kendt som tilholdssted for hvidhajer og der har været en række angreb i området før. Og dagen efter angrebet – ja, så kom det store dyr såmænd igen. Bruce havde også kameraet fremme denne gang.\n- Jeg kunne næsten ikke tro det. Den kom igen og hang ud i 4 timer, det længste, den nogen sinde har været her, skrev han på sin YouTube side.\nI kommentarerne under Bruces klip, der er set 600.000 gange, er der ikke megen medlidenhed at hente for stakkels Michael Cohen. En af de mildere lyder:\n- Jeg føler mig skyldig. Jeg havde faktisk håbet at se blod og indvolde. Jeg er en syg mand, skriver een.\n- Der var hajflag! Uvidenhed er smukt. Eller hvad?, skriver en anden.\n- Jeg ville bare ønske at folk tænkte sig bedre om, før de gik i vandet! Jeg elsker at tage mine børn med på stranden, men jeg tager advarsler alvorligt og undersøger vandet før vi går ud, skriver Kd4Sai.\nOg så er der dem, der ikke tror på, at videoen er sand.\nKan man se snoren?\n- Det er fucking fake! Man kan se snoren, skriver een men bliver straks irettesat af en lokal beboer:\n- Videoen er taget syd for Fish Hoek stranden fra bjergsiden når man ser mod nord ved Cape Town. Det sprog de taler er Afrikaans, der minder meget om hollandsk. Jeg kan se mit eget hus på filmen. Og den fyr er heldig at han overlevede! Jeg plejede at svømme der, da jeg var ung, før alle de angreb begyndte, skriver Shrike200.\nEt ben tilbage\n- Den ser lidt sløv ud den haj? Måske skulle den lade være med æde dumme englændere?, skriver en anden.\nAllan A. på nationen! har heller ingen medlidenhed:\n- Ja, det er jo så konsekvensen af den holdning, som flere og flere mennesker har - menlig at de gør præcist hvad der passer dem og ingen skal fortælle dem hvad de skal gøre. Han kan jo tage en svømmetur mere senere - der er jo et ben tilbage til hajerne....., skriver han.\nLad nu hajerne være\nKasper J. holder heller ikke med Michael. Men med hajen:\n- Dumdristigt må man sige - og han betalte desværre prisen :-( Håber bare at de lader hajen være i fred! Den har ikke gjort noget forkert, den tog bare den chance den blev budt og skal ikke betale for menneskets dumheder..!, skriver han.\nMathias J. er endnu mere direkte:\n- Man kan jo ikke have ondt af idioten...\nMichael Cohen ignorerede advarsler og hajflag. Er han selv ude om det?


LEAK: AMD Ryzen 5 3500 6 Cores og 6 threads dukket op\nAMD arbejder bag lukkede døre arbejder på nye Ryzen 3000 processorer, som efter signende snart vil blive lanceret for både OEM'er og konsumers. De nye processorer inkluderer modeller som Ryzen 5 3500, der er lækket af TUM_APISAK.\n26 aug. 2019 kl. 09:30\nAMD Ryzen 5 3500 sigter mod at være den bedste budget CPU med 6 kerner og op til 4,1 GHz til omkring $ 150 US\nSå når vi kommer til specifikationerne, ville Ryzen 5 3500 indeholde 6 kerner og 6 tråde. Du bliver nødt til at betale omkring $ 50 mere for at få dine hænder på 12 tråde. Chippen siges at have frekvenser på 3,6 GHz base og 4,1 GHz boost, og du kan også være i stand til manuelt at kunne overclocke chippen. I betragtning af de andre none-X enheder, kan Ryzen 5 3500 være desinet med en TDP på 65W. Processoren scorer også 12.800 point i 3DMark Firestrike Physics benchmark.\nKonkurrenten til denne chip, bliver efter alt at dømme Intels Core i5-9500 og Core i5-9400F. Begge processorer er placeret under $ 200 på det amerikanske marked, hvor de sælges til henholdsvis $ 192 og $ 182 US. Core i5-9400F har en meget lavere detailpris sammenlignet med hvad Intel officielt har noteret og kan findes så lavt som $ 145 US. Disse processorer bygges også med 6 kerner og 6 threads, hvor forskellen er i deres frekvenser. Core i5-9500 er stillet til en højere 3,0 GHz base og 4,4 GHz boost, mens Core i5-9400F er stillet til 2,9 GHz base & 4,1 GHz boost. Begge CPU'er er 65W design, og i betragtning af Ryzen-frekvenserne, vil det være en tæt konkurrence.\nRyzen CPU kommer hertil med en mere moderne 7nm arkitektur, så den vil være i stand til at out performe Intel baserede CPU’er relativ let i de fleste tilfælde til et lavere prispunkt. Oven i hatten har de også PCIe Gen 4.0 understøttelse og en feature spækket X570 platform.\nHvis CPU'en starter på $ 150 US, vil den bestemt være en fristende processor for den almindelige forbruger, og derfor ramme et sweet spot i mainstream segmentet.


Anlæg - IBG\nDenne velplacerede og regulære erhvervsgrund i Risskov ligger i et attraktivt og fuldt udbygget erhvervsområde, tæt på ringvejen og motorvejsnettet. Lokalplanen i området giver mange muligheder for anvendelse. Visualiseringen er et forslag til, hvad der kan bygges på grunden.\nAdresse: Brunbjergvej 9A, Risskov\nStørrelse: 2.000 m² (byggeret på 1.000m²)\nType af byggeri: erhvervsformål\nVil du høre mere om denne grund? Så kontakt Brian Slot på brian@ib-g.dk / tlf: 5184 8434\n5.000 m² erhvervsgrund med god synlighed mod Randersvej i Trige i Aarhus Kommune, beliggende i etableret erhvervsområde. Der er gode tilkørselsforhold og kun 3 km til Djursland Motorvejen. På grunden kan opføres domicilejendom på op til 3.000 m².\nStørrelse: i alt 5.000 m²\nType af byggeri: Domicil / Lager / detail\nErhvervsgrunde, Erhvervsområde Skæring, Skødstrup\nDisse erhvervsgrunde i Skødstrup nord for Aarhus ligger med Djursland-motorvejen som nærmeste nabo, så der er optimale logistikforhold. Den samlede grund er på 21.000 m², som kan opdeles i mindre grunde afhængig af behov. Lokalplanen giver mulighed for byggeri af domicil- og lagerlokaler.\nAdresse: Kastrup Skovvej, Skødstrup\nStørrelse: i alt 21.000 m² – grunde fra 2.000 m²\nType af byggeri: domicil / lager\nGrundene ligger attraktivt med både kort afstand til Djurslandmotorvejen og offentlig transport. Dermed er det let for både medarbejdere og leverandører at komme til og fra den kommende erhvervsejendom.\nLokalplanen giver mulighed for erhvervsbyggeri inden for industri-, entreprenør-, oplags- og værkstedsvirksomhed, så der er mange muligheder for kommende købere. Grunden kan deles op i grunde fra 2.000 m² – se billeder med forslag til opdeling.\nAdresse: Marøgelhøj 22, Lystrup\nType af byggeri: Lager/domicil / håndværk\nI Roskilde har IBG Erhvervsbyg opført en villa på 400 m². Byggeriet er opført i betonelementer med egetræslister samt terrasser i egetræ. Også indendørs fremstår huset i rå beton på vægge og gulve. Ud over huset er der opført garage på 75 m² i betonelementer samt et bådehus med egetræslister på facaden og sedumtag.\nIBG har også stået for miljøscreening, nedbrydning af eksisterende bygning, jord, fundament og terrændæk samt stensætninger i natursten, som markerer overgangen fra have til strand.\nArkitekt: BAKS ARKITEKTER\nIngeniør: Thoudal Rådgivende Ingeniørfirma\n”Vi har haft en super god og positiv dialog med IBG hele vejen igennem. De har været både utrolig kompetente og behagelige at arbejde sammen med. De har været imødekommende over for vores ideer og har også været gode til at komme med fine løsninger til huset – og alt det udenom – som vi ikke selv havde tænkt på”\nCamilla Kynde Frederiksen, Roskilde\nTotalentreprise på opførelse af nye produktionsfaciliteter til betonelementer på i alt 1.200 m2 til Lemvig Beton A/S. Byggeriet er designet og projekteret med henblik for den fuldt dækkende traverskran med stor løftekapacitet og løftehøjde.\nusce luctus posuere sem, ut convallis\nlorem laoreet vel. Aenean sollicitudin lectus\nvitae fringilla auctor. In pharetra\nsollicitudin laoreet. Nullam auctorporta.


Vores mini: Tanker (32+0)\nHold da op man har mange tanker når man bare ligger her i sengen og ikke kan foretage sig noget. I nat drømte jeg t jeg lige pludselig gik i fødsel og fødte babyens hoved, men måtte stoppe det op igen og holde den inde fordi der ikke var nogen der havde tid til at tage imod ham?! Meget underlige drømme jeg har for tiden. Det må være hovedet der mental prøver at forberede sig til det der skal ske.\nNu hvor jeg bare ligger her efterladt med alle mine tanker kan jeg mærke at jeg synes det kommer tæt på det hele. Jeg kan ikke lade vær med at kigge hen på puslebordet og tænke at om ikke så længe står vi der med en lille baby. Det er simpelthen så surrealistisk. Er vi nu klar til hans ankomst og til andre de forandringer der kommer til at ske. Jeg glæder mig simpelthen så vildt meget til at få ham i mine arme. Glæder mig til at lære ham at kende, kunne kysse ham og se på ham. Det er som om det først er nu den der store kærlighed indeni er ved langsomt at dukke op, nu hvor jeg rent faktisk er ved at kunne forholde mig til at det rent faktisk er vores lille baby der bor inde i maven.\nLillemanden i maven er virkelig aktiv for tiden og hold da helt op hvor kan han dog sparke efterhånden. Han er begyndt at give nogle ordenlige los helt oppe ved ribbene og det kan virkelig gøre nas nogle gange. Jeg nyder dog hver eneste bevægelse og elsker at han er så aktiv. Der går jo nok ikke så længe før det begynder at knibe med pladsen derinde, så det er med at nyde at der stadig er plads til at han tumler rundt.\nJeg håber lillemanden melder sin ankomst om 5 uger. Uh... Please lad mig ikke gå over tid og lad mig ikke føde før uge 37. Ja man har vel lidt høje forhåbninger. Ligemeget hvad så kommer han jo heldigvis på sin fødselsdagen og jeg er sikker på han vil være helt perfekt når han kommer.\nPosted by mom of mini at 2:50 AM\nLabels: graviditet, tanker


Selvom jeg også skal arbejde en del her i weekenden, så er der altså noget ganske fortryllende over de mange, lange helligdagsweekender, der er spredt ud over foråret. Og dem nyder jeg til at komme lidt ekstra ned i gear.\nDisse dage står både på bogskrivning og lidt blogging, men jeg holder fri på instagram, eller tager en lille insta-detox, om man vil. Det gør jeg både for lige at minde mig selv om, at jeg altså ikke behøver, at dokumentere og dele alt jeg laver (det gør jeg nu bestemt heller ikke i forvejen, men I forstår sikkert, hvad jeg mener), men også for lige at give hovedet en pause fra at følge med i andres liv. Lige så skægt og inspirerende det er, lige så dejligt er det også med et par dage, hvor jeg kun skal fokusere på dem, jeg rent faktisk kender og ses med ;)\nJeg gør det som regel over en weekend og det foregår sådan, at jeg sletter app’en fredag aften eller lørdag morgen og så downloader jeg den først igen søndag aften eller mandag morgen. Den første dag klør det lidt i scrolle-fingeren (FOMO), men dagen efter føles det SÅ rart. Lidt som en lettelse, hvor skørt det end lyder (JOMO).\nEr det Facebook eller noget andet, der er ens akilleshæl, er fremgangsmåden selvfølgelig den samme, hvis I også har lyst til en lille pause. Man kan selvfølgelig også nøjes med en enkelt dag, men min erfaring er, at effekten er allerbedst, hvis man napper to eller flere.\nOg i stedet for at scrolle skal jeg på museum og ud at spise frokost med veninder, plante jordbær og krydderurter ud i potter på altanen, have ordnet negle, nyde en hjemmeaften i mit eget selskab ovenpå en uge med tryk på (nå ja og med Drømmemanden i mit tv, der er X-Games på DR3 i dag!), til yoga, spise morgenmad med Soffen, sætte vores telt op ved sommerhuset, skrive bog og lave venindebogen med Leonora Christina Skov færdig her til bloggen. Foruden at se pinsesolen danske selvfølgelig.\nHer er lidt herligheder, mærkværdigheder og finurligheder at slappe af med i weekenden og pinsen:\nEn helt normal dag i et liv – fortalt gennem de data du ‘giver’.\nDet er iskaffe-tid og her er min bedste opskrift.\nModerne forhold og sociale medier.\nDet gode insta-billede. Hvor mange forsøg tænker du det tager?\nBliv klogere på (de nogle gange noget irriterende) overspringshandlinger.\n3 budgetvenlige bud på en af sæsonens mest hypede tasker.\nVar det noget med en tur på denne (oppustelige) ø?\nBruger du mascara? Her er måske en del af grunden.\nOg hvis du gør, husker du så at fjerne det igen?\nDenne overlevelsesguide til grønne planter kan måske være dig behjælpelig, hvis du vil sikre dine planter i fremtiden.\nEn lille is-test til de snacksultne.\nOg en croissant-test, hvis du er mere til bagværk.\nHar du overvejet at multitaske i biografen?\nTre tips hvis du vil spare penge på din rosé.\nEn lille ordbog, der kan hjælpe dig hvis du vil have styr på alle dine denim-styles.\n❮ Fredagsmocktail: Spicy Hibiscus\n19 maj 2018 kl. 10:54 am\nVupti – så er Instagram også slettet på min telefon, det er klart min største akilleshæl, og i slutspurten af specialeskrivningen er det bare en alt for oplagt overspringshandling. ? Så nu håber jeg at scrolle-fingeren vil være ekstra effektiv på tastaturet i stedet. Og så vil jeg nyde mine små pauser med gåture i det flotte vejr sammen med mennesker jeg holder af.\nRigtig god weekend til dig Emily, det lyder til du har en skøn en af slagsen i vente ❤\n21 maj 2018 kl. 12:06 pm\nHåber det var godt for både dig og specialet <3 Pøj pøj med slutspurten og mange klem E\n19 maj 2018 kl. 9:03 pm\nVil du sælge den blomstrede Ganni-kjole på det første billede? Eller den bog, du anmeldte for nyligt: Små påsatte brande? :)\n21 maj 2018 kl. 12:05 pm\nHej Anne, jeg sælger kun ud af mine ting, når jeg holder loppemarked, men tak for interessen. Jeg har en stand på Gentofte Loppemarked d. 10 juni :) Klem Emily\n20 maj 2018 kl. 3:39 pm\nDet samme gør jeg en gang imellem – altså sletter mine sociale medier-apps. Og det er så skønt. Jeg synes, at det letter mit hoved en del, om end jeg tydeligt kan mærke, at jeg har lysten til bare lige at scrolle, når jeg skal slappe af. Men hovedet slapper jo ikke af, når man skal forholde sig til alle de inputs.\n“At se pinsesolen danse” var et udtryk, jeg først stødte på i dag. Men jeg formåede faktisk at gøre det ubevidst, da vi festede indtil den lyse morgen i nat. Jeg håber, at din pinse også bliver skøn <3\n21 maj 2018 kl. 12:07 pm\nMen også vildt at det er det der skal til ikke? Men ja, det føles nemlig så dejligt.\nDet er sådan et herligt udtryk og hvor dejligt at du gjorde det helt automatisk ;) Kram E\n22 maj 2018 kl. 6:50 am\nUh hvis I skal til Esbjerg, så ville jeg virkeligt råde jeg til at tage et smut forbi Ribe (min hjemby). Det ligger kun 25 min. væk fra Esbjerg, og er det fineste sted på en solrig dag. Gå en tur igennem den gamle bydel, ned forbi Domkirken og igennem gågaden. SÅ pænt altså!


Nu forbyder kommune spilreklamer | TV2 ØSTJYLLAND\nRanders Kommune har her til aften vedtaget, at der ikke længere må være spilreklamer på busser og tog i byen.\nSagen om forbud mod spilreklamer i offentlig transport fik ekstra opmærksomhed, efter 21-årige Marcus Mossalski fra Randers for nylig fortalte om sit misbrug. Foto: Mads Claus Rasmussen / Ritzau Scanpix og privatfoto\n16. maj 2022, kl. 19:20\nVedtaget. Og med solidt flertal.\nDet var situationen, da byrådet i Randers mandag først på aftenen vedtog et forbud mod bettingreklamer i den offentlige transport i kommunen.\nKun Konservative og Nye Borgerlige stemte nej til forbuddet, mens resten var for. Dermed har forbuddet opbakning fra 27 ud af 31 byrådsmedlemmer.\nBeslutningen blev truffet, efter at mange af byrådets medlemmer havde givet deres, overvejende positive, holdninger til sagen til kende.\nEn sag, der fik ekstra opmærksomhed, da 21-årige Marcus Mossalski fra Randers for nylig stod frem og fortalte om, hvad han spilmisbrug har medført. Flere byrådsmedlemmer tilkendegav i deres indlæg, at hans historie havde rørt dem.\nForbud skal brede sig\nForslaget, som oprindeligt blev fremsat af SF, Beboerlisten, Velfærdslisten og Enhedslisten, gik på, at kommunen skal henvende sig til Region Midtjylland og bede dem droppe reklamer for pengespil i den offentlige transport i Randers.\nSocialdemokratiet, som altså også støtter forslaget, fremsatte desuden dagen før byrådsmødet et mere vidtgående ændringsforslag, så Randers Kommune også skal opfordre de øvrige kommuner i Region Midtjylland og regionen selv til at tage samme skridt, ligesom Randers Kommune skal bede folketinget om at se på lovgivningen omkring reklamer for pengespil i det offentlige rum.\nSpilmisbrug ødelægger unges liv - nu vil partier forbyde reklamer\nHos Center for Ludomani vækker opbakningen til forbuddet glæde. Det siger centerleder Henrik Thrane Brandt.\n- Vi synes, det er rigtig positivt. Selvfølgelig møder man også reklamerne andre steder i det offentlige rum og på nettet, men det er absolut en god start, siger Henrik Thrane Brandt og fortsætter:\n- Vi skal fortsat have stor opmærksomhed på det problem, at alt for mange bliver afhængige af spil. Men vi ved, at rigtig mange unge mennesker bruger offentlig transport, så det er en god start.\nSpark over landspolitisk skinneben\nByrådsdebatten for og imod forslaget handlede blandt andet om, hvorvidt det overhovedet er en kommunal sag at forbyde spilreklamer.\nFlere pegede på, at det er et landspolitisk område, og at krudtet burde bruges på at få folketingspolitikerne til at gøre noget ved området.\nAndre mente, at der netop skal en lokal indsats til, når nu landspolitikerne ikke gør nok ved området.\nHenrik Thrane Brandt er glad for det lokale initiativ, understreger han.\n- Det er positivt, at de kommunale politikere nu har fået øjnene op for problemet, og det lader til, at de har mistet tålmodigheden med Christiansborg og nu selv gør noget ved det.\nMidttrafik har i dag sendt TV2 ØSTJYLLAND følgende kommentar om reklamer på busser:\n- Midttrafik sælger ikke reklamer på busserne, men har indgået kontrakt med busselskaberne om, at de kan sælge reklamer på betingelse af, at de overholder markedsføringsloven. Midttrafik afventer nu en henvendelse fra Randers Kommune vedrørende ønsket om at fjerne betting-reklamer fra busserne i Randers. Herefter vil Midttrafiks bestyrelse vurdere den pågældende sag og beslutte om, der skal indføres forbehold mod reklamer fra udvalgte brancher i de kontrakter, der bliver indgået med busselskaberne.


LEGO lancerer Ducati-model\n76-årig samler penge ind på mc\n2020 på vej mod salgsrekord\nDe næste ugers sommertrafik\nPanigale V2 i nye klæder\nIndian lancerer sædekøling\nVIDEO: Den uovervindelige bakke\nDucati Museum genåbner\nAdaptiv cruise control til motorcykler\nDaniel Bohnsen - 18. april 2020\nHvis du mangler lidt indeaktiviteter her i corona-tiden, er LEGO lige på trapperne med en løsning. De er nemlig gået sammen med Ducati om at skabe en usædvanligt klodset superbike.\nEndnu en motorcykel er blevet "LEGO-ficeret"! Tidligere er både BMW's R 1200 GS og Harley-Davidsons Fat Boy blevet udsat for legetøjsforvandlingen, og nu kommer der altså en superbike til at gøre cruiseren og adventuremaskinen selskab.\nModellen, der er tale om, er Ducatis vanvittige Panigale V4 R, som italienerne præsenterede forrige efterår. Motorcyklen i størrelsesforhold 1:1 leverer op til 234 hestekræfter fra en 998-kubiks V4-motor, og selvom LEGO-versionen ikke har en fungerende motor, er der faktisk en hel del teknik i modellen.\nLigheden er bestemt til stede, og der er affjedring i begge ender på LEGO-modellen.\nTeknik over design\nI modsætning til Harley-Davidson-modellen, som LEGO senest præsenterede, er Ducatien nemlig ikke del af Creator-serien, men derimod den mere tekniske Technic-produktserie. Det betyder, at der har været lidt mindre fokus på at lave en stilstående miniature-kopi af designet, og i stedet er blevet prioriteret at få elementer som fungerende styretøj, affjedring og endda gearkasse med.\nSidstnævnte er første gang, at LEGO har forsøgt det på en motorcykel-model, og det er en ret sej funktion at få bygget med LEGO-klodser på så lidt plads – også selvom transmissionen kun har to trin mod originalens seks.\nSom den første LEGO Technic-motorcykel har Ducati'en en fungerende gearkasse med to trin.\nKommer til sommer\nDet er dog ikke kun teknikken, der er videreført, for med de genkendelige kåbedele, monosvingarm, instrumenteringen og det røde farvetema er der ingen tvivl om, at den 32 centimeter lange model drømmer om at være en italiensk WSBK-racer i fuld størrelse.\nSå hvis du ikke lige har plads eller råd til den knap 700.000 kroner dyre Panigale V4 R fra Ducati, kan du fra 1. juni købe LEGO's udgave til lidt mere spiselige 549 kroner via deres hjemmeside.\n15. august 2019 MC nyheder\nEn amatørfotograf stødte på en camoufleret Ducati V4 Streetfighter på en tankstation – men…\nHistoriens dummeste mc-tyveri?\n25. august 2019 MC nyheder\nAt rende rundt og stjæle motorcykler er generelt én af de største dumheder, vi kan komme i…\nHer er Ducatis Streetfighter\n24. oktober 2019 MC nyheder\nDucati har endelig præsenteret den længeventede streetfighter-version af deres Panigale V4…


Kvinde anholdt i Málaga for at bedrage forsikringsselskab - Costa Posten\nKvinde anholdt i Málaga for at bedrage forsikringsselskab\nKvinden har bedraget forsikringsselskaber for 22.000 euro ved, at foregive at være et offer i trafikulykker.\nOver en syv-årig periode har en kvinde foregivet, at være indblandet i trafikuheld for at snyde forsikringsselskaber.\nDet Nationale Politi har i samarbejde med Malagas lokale politi fundet ni tilfælde af svindel i trafikulykker.\nEn 46-årig kvinde med spansk nationalitet er blevet anholdt for, at foregive at være offer for at få kompensation fra forsikringsselskaberne.\nI alle sagerne var der tale om en ulykke, hvor kvinden, efter hun havde været på hospitalet, bedte om kompensation fra forsikringsselskabet.\nSåledes har den nu anholdte kvinde siden år 2011 formået, at bedrage selskaberne for mere end 22.000 euro.\nUndersøgelsen blev indledt efter Det Nationale Politi modtog en politirapport om et påstået bedrageri af forsikringsselskaber.\nTre sager fangede især politiets interesse, da samme kvinde figurerede som værende offer i et trafikuheld.\nVed nærmere undersøgelse fandt politiet ud af, at samme person havde været involveret i ni ulykker mellem 2011 og 2018.\nHun opnåede en svimlende sum af 22.000 euro, før dommer nu vil sætte en brat stopper for hendes bedrag.\nBeboer i Málaga vinder én halv million euro\nVask ikke bilen endnu, mere ‘beskidt regn’ på vej


- Sæt en 5. klasses-elev og en 8. klasses-elev sammen som læsemakkere og styrk begge elevers læsetræning.\nDet var den opgave, som lektorerne Elsebeth Otzen og Mia Graae fra Professionshøjskolen Metropol fik, da Undervisningsministeriet sammen med bl.a. VIA, TrygFonden og Rambøll igangsatte et landsdækkende læsemakkerprojekt i 2016.\nLæsemakkerprojektet var en del af satspuljeprojektet ’Styrket faglighed blandt udsatte børn i folkeskolen’, og selvom Rambøll, der evaluerer projektet, endnu ikke har offentliggjort den endelige rapport, så har de to lektorer foreløbig fået meget positive tilkendegivelser fra de skoler, der medvirkede.\nElsebeth Otzen og Mia Graae valgte at udvikle en detaljeret manual til skolerne, som sikrede at det faglige fokus blev bevaret i de 13 uger, hvor den yngre og den ældre elev sad og læste sammen i 2 til 3 lektioner om ugen. Og så matchede de eleverne niveaumæssigt, sådan at de dygtigste elever læste med de dygtigste, middellæserne med middellæsere osv.\n- Det virkede rigtig godt, fortæller Elsebeth Otzen, for selvom man har læseudfordringer i ottende, kan man godt være en rigtig god læsemakker for en yngre elev, der også har svært ved det. Man vokser med opgaven som rollemodel.\nEndnu et vigtigt element var, at det – frem for at være den ældre, der læste for den yngre – primært skulle være den yngste elev, der læste op.\nLæsemakkerkort som bogmærker\nI projektet medvirkede i alt 80 3. og 5. klasser, som alle fik en 8. klasses-elev til læsemakker. Som en hjælp til, hvordan 8. klasserne skulle støtte de yngre elever, udviklede de to forskere det, de kaldte for læsemakkerkort. På kortene stod der, hvad eleverne skulle gøre før, under og efter læsningen, og hvert af de i alt 7 kort fokuserede på nogle bestemte strategier, der kunne afprøves, hvis læsningen af en eller anden grund gik i stå. Hvis den yngre elev havde svært ved at læse teksten, kunne man f.eks. skiftes til at læse det samme afsnit højt eller lave tandemlæsning, hvor man læser op samtidig.\nKortene, som den ældre elev havde ansvaret for, og som også fungerede som bogmærker, sikrede at der hele tiden blev arbejdet med det læsefaglige. Men samtidig var projektet i høj grad også med til at styrke det sociale fællesskab på tværs af klasserne – og derved skabe bedre stemning på skolen.\n- For eksempel er det en regel, siger Mia Graae, at læsemakkere altid skal hilse på hinanden, når de mødes på skolen.\n8.klasserne på kursus\nMen når nu det var den yngre elev, der læste op, hvordan sikrede man så, at den ældre elev også fik noget ud af projektet?\nMia Graae forklarer:\n- Inden eleverne begyndte at læse sammen, kom 8. klasses-eleverne på kursus i, hvordan de skulle anvende læsemakkerkortene og i, hvordan de kunne give deres yngre makker både faglig og emotionel support. Og undervejs i forløbet modtog de supervision af lærere og læsevejledere.\nI det hele taget var både lærere, læsevejledere og skolebibliotekarer involveret i projektet, der fokuserede på læselyst og indbefattede at eleverne læste både skøn- og faglitteratur, som de selv valgte fra niveaudelte bogkasser, skolebibliotekaren havde stillet til rådighed. Til hver lektion var der desuden en ordopgave og en tekstforståelsesopgave, som relaterede sig til den valgte bog.\nHvis man selv vil i gang\nDet var bestemt ikke et tilfælde, at Elsebeth Otzen og Mia Graae blev sat på opgaven med at designe et læsemakkerforløb, for de har begge arbejdet med læsermakkermetoden – i udlandet også kaldes Book Buddies – i mange år.\n- På læreruddannelsen Metropol har vi bl.a. indført, at en del af de studerende fungerer som læsemakkere for 2. klasses-elever med læsevanskeligheder, fortæller Elsebeth Otzen.\nSelvom al forskning fra udlandet viser, at makkerlæsning er en metode, der virker, glæder de sig begge til at evalueringen af satspuljens projekt bliver offentliggjort. For i den forbindelse vil det materiale, de har udviklet, komme til at ligge på læringsportalen EMU til fri afbenyttelse – også læsemakkerkortene.\nElsebeth Otzen og Mia Graae anbefaler - til videre læsning:\nBek, Karina Brunsgaard (2013): Mere læsemakker 1 og 2. Gyldendal\nSchultz, Mia Finnemann (2011): Læsemakker –sammen om læsning. Gyldendal\nSchultz, Mia Finnemann (2016): Læsemakker for børn i udsatte positioner. Gyldendal\nGraae, Mia & Otzen, Elsebeth (2015): Lærerstuderende som læsemakkere. Læsepædagogen, nr. 1/2015\nWedel, Nils (2017): Peer learning (særligt kapitel 7. om Peer tutoring). Hans Reitzels Forlag\nDu deler et link til siden: Små elever læser med store - i nyt læsemakkerprojekt\nMaterialet som Elsebeth Otzen og Mia Graae har udviklet hedder: ’Vi ses, læsemakker’.\nProjektet er et fælles initiativ mellem Undervisningsministeriet og Social- og Indenrigsministeriet, der skal styrke fagligheden blandt udsatte børn.\nForsøgsprogrammet ledes af TrygFondens Børneforskningscentrer ved Aarhus Universitet i samarbejde med Professionshøjskolerne Metropol og VIA, ALS Research og Rambøll Management Consulting.\nMakkerlæsning hører her under indsatsen: ’Struktureret Elevsamarbejde på tværs af årgange’.


Hvad er de bedste tip til maling tekstureret vægge? - Zajacperrone.com\nDer er mange tips til at huske på, når male tekstureret vægge. Husejere skal sørge for at de har den rigtige type maling og udstyr. Det kan også være en god idé at prime overfladen, før der ansøges interiør maling. Går over muren i en diagonal eller kryds og tværs mønster kan hjælpe skjule penselmærker og sørg maling helt trænger alle rillerne. Det kan være nødvendigt at tilføje en anden frakke til områder, der blev forpasset, når det første lag blev anvendt.\nPriming tekstureret vægge kan være en god idé, hvis de er misfarvede eller gulnet. At gøre dette sikrer malingen vil holde sig til overfladen lettere. Det kan også hjælpe forsegle små revner, der kan holde væggen fra absorbere en stor del af maling. Tilføjelse primer er nødvendig, hvis mørke vægge bliver malet en lysere farve.\nHalvblank maling foretrækkes generelt over en flad type til at male tekstureret vægge. Dette skyldes, at konsistensen af malingen har tendens til at trænge ind i rillerne på væggen bedre. Flat maling også en tendens til at suge ind i overfladen, hvilket igen kræver mere produkt, der skal anvendes.\nDe fleste mennesker foretrækker at male tekstureret vægge med en pensel i stedet for en rulle. Det er lettere at komme ind i stramme pletter med en pensel, så det giver typisk mere jævn dækning. Den bedste børste typisk har grove, tykke fibre. Personer, der beslutter at anvende en malerrulle skal sørge for at købe en, der har en lur designet til ru overflader.\nSelv med den bedste pensel kan det være svært helt at dække tekstureret vægge. Af denne grund kan det være en god idé at male væggen diagonalt i en "x" mønster. Malere kan gøre dette med enten en malerrulle eller en pensel. Denne metode til at male tekstureret vægge sikrer, at selv om nogle områder er savnet på den første pass, bør de være dækket på den anden skråstreg. Dækker vægge på denne måde også hjælper forklædning penselstrøg eller ujævne malerulle linjer.\nMaleri tekstureret vægge kan være en rodet affære. Folk, der beslutter at male med en rulle måske ønsker at bruge en med en splatter vagt. Denne enhed delvist dækker rullen, men også gør det muligt at dreje frit, så malingen ikke spray ned på gulvet eller møblerne. Det er en god idé at have rigeligt med drop klude på hånden samt fugtige svampe til aftørring af spild, som de opstår.\nMaling og en pensel.\nVed hjælp af en struktureret rulle eller en rulle med en lur, der er lavet til strukturerede overflader, hvis det foretrækkes, når malet tekstureret vægge.\nHvad er de bedste tip til maling Stucco?\nHvad er de bedste tip til efterbehandling kældervægge?\nHvad er de bedste tips til Maleri Beton Gulve?\nHvad er en Defoamer?\nHvad Er Digit Ratio?\nHvad er en Drain-og-Trap Auger?\nHvad er en Trousseau?


Problemer med møller koster Vestas en milliard | Ingeniøren\nProblemer med møller koster Vestas en milliard\nUdfordringer med at produktionsmodne en 3 MW-mølle og opdatere en 2 MW-mølle koster Vestas næsten én milliard kroner. Problemerne handler om fejlproduktion, produktionsstop og ekstra omkostninger til forskning og udvikling.\n4. jan 2012 kl. 12:55 2\nNæsten én milliard kroner dyrere end forventet er det blevet for Vestas at få produktions-modnet - som man udtrykker det - virksomhedens teknologiske flagskib, 3 MW-møllen med 112 meter vingefang - samt af få opdateret 2 MW-møllerne med samme styringskoncept som V112.\nFordyrelsen er den primære årsag til, at vindmølleproducenten Vestas i går måtte nedjustere sit resultat til et rundt 0 for 2011. Samtidig varslede Vestas en fremrykning af en planlagt 'markant' organisationsomlægning til næste torsdag.\nVestas ødsler ikke med oplysninger om, hvad der helt konkret har været problemet. I meddelelsen står der, at der var tale om fejlproducerede emner, yderligere R&D-omkostninger og produktionsstop hos leverandører og hos Vestas selv.\nEkstra omkostninger i salgsenhederne, til råvarer og kasserede emner i fjerde kvartal er også en del af problemet, og endelige hensætter man knap 190 mio. danske kroner til udgåede produkter og to projekter.\nKoncernøkonomidirektør Henrik Nørremark forklarede på en telefonkonference for analytikere tirsdag, at industrialiseringen af den ny teknologi har stillet øgede krav til både underleverandører og til Vestas selv:\n»Det har været en barskere rejse, end vi havde forestillet os, men det fritager os ikke fra ansvaret for, at vi burde have kunnet skønne omkostningerne korrekt,« sagde han.\nHan sagde videre, at problemerne både skyldes ineffektivitet hos underleverandører og hos Vestas selv. Blandt andet har dårligt tegningsmateriale til underleverandørerne resulteret i dyre produktionsstop, som Vestas måtte betale for.\n»Det er vigtigt for os at understrege, at vi ikke vil gå på kompromis med kvalitetssikringen. Derfor har det haft første prioritet for os at sikre, at de møller, vi stiller op ude hos kunderne, følger specifikationerne, så vi ikke senere skal ud at reparere på dem,« sagde han til aktieanalytikerne.\nKnas på Vestas' generatorfabrik i Travemünde, som tidligere har været fremme, er ikke en del af problemet denne gang. Vestas skriver i børsmeddelelsen, at problemerne nu er under kontrol og ved at blive løst.\nOm det så er produktion af fire-trins-gearkassen eller modellens avancerede 54,6 meter lange vinger eller noget helt andet, der konkret volder problemer - det må man gætte sig til.\nEllers må man alternativt vente til pressemødet den 12. januar, hvor omstruktureringen måske kan give et billede af, hvor skoen trykker.\nTysk generatorfabrik ødelægger Vestas' regnskab 31. okt 2011\nPermanente magneter volder Vestas problemer i produktionen 01. nov 2011\nVestas-fyringer giver prikkerunder i Danmark 09. nov 2011\n#1 Flemming Sørensen 4. januar 2012 - 13:59\nSå er det vist på tide ...\n... at købe nogle flere Vestas-aktier ...\n#2 Bjørn Pedersen 7. januar 2012 - 10:06\nRe: Så er det vist på tide ...\nVar nok en bedre ide at holde nallerne væk.\nMed afkastet og fremtiden for vestas ville der nok være bedre fortjeneste i, at placere dine penge andet steds.


Sådan får du Hulu på dit TV i Danmark ⇒ Så nemt er det \nI Danmark kender de fleste allerede til streamingtjenesten Netflix, som for alvor har vundet indtog på det danske marked. Mindre kendt er Hulu, som ellers er en meget interessant tjeneste, med et stort indhold, især inde for serier.\nNetflix består primært af film, men også en lang række serier, Hulu! Derimod, har satset alt på TV-serier og har derfor også et enormt udvalg inden for netop dette. Og netop fordi Hulu! Har fokus på TV-serier og Netflix har fokus på film, er de to et glimrende supplement. Hulu har dog også film, faktisk hele 10.000 af slagsen, men serierne er nu stadig det der fylder klart mest, i det enorme udvalg, Hulu har at byde på.\nHulu er dog desværre kun tilgængeligt i USA, men med denne guide kan du også få adgang til Hulu i Danmark.\nVi anbefaler at bruge ExpressVPN til at se Hulu i Danmark fordi det er en af de eneste tjenester der virker med vores guide. Læs længere nede hvordan du gør.\nse Hulu i Danmark\nDe fleste amerikanske streamingtjenester, bruger en simpel metode til at identificere hvor du befinder dig henne i verden og derefter vurdere, om du må få adgang til deres tjeneste. Alle de største streamingtjenester, bruger din IP-adresse til dette. Men det er heldigvis nemt at skifte sin IP-adresse ud, så den fremstår som værende fra USA.\nHuluPLUS kører dog med en ekstra sikkerhedsforanstaltning, Hulu tjekker hvor dit VISA kort er udstedt og er det et dansk, bliver du nægtet adgang. Men det er der selvfølgelig råd for, hop ind på følgende website og bestil et HuluPlus prepaid card, det bruger du til oprettelsen.\nFølg disse trin for at få adgang til Hulu i Danmark\nDu skal købe dig adgang til ExpressVPN eller anden VPN tjeneste . Vi anbefaler du benytter ExpressVPN til formålet, da du kan Prøve Gratis i 30 dage og få pengene retur uden de stiller spørgsmål, det er nemmest og så fungerer det på alle dine enheder, både til Hulu, men også Netflix og lignende.\nNår du har købt ExpressVPN, skal du blot downloade deres program, åbne det og klikke på en server i USA. Det er meget nemt.\nFor at oprette en Hulu konto, skal du have et amerikansk VISA-kort, det har du formegentligt ikke, men det er der heldigvis råd for, du kan her på denne side, købe et HULU-kort, der fungerer som et VISA kort. Det bruger du til at købe dig adgang hos Hulu.\nEfter du har opsat ExpressVPN kan du logge ind på Hulu! og oprette et abonnement og du har nu fri adgang til Hulus enorme univers af underholdning. Husk at benytte prepaid kortet, fra hjemmesiden vi nævnte tidligere i artiklen når du opretter din konto hos Hulu.\nKøb ExpressVPN til Hulu her\nHvad kan man finde på Hulu?\nVi har her samlet et lille udpluk af de mere interessante TV-titler, du kan finde på Hulu.\nHulu! Minder til forveksling om Netflix, når man kigger på enhedsunderstøttelse, du kan se Hulu på stort set alle tilgængelige enheder, så som iPad, iPhone, Android telefoner og tablets, Apple TV og meget mere.\nSe også hvordan du kan få Netflix til kun 17 kroner helt lovligt\nokt 12, 2013 at 9:25 am\nMan behøver ikke et abonnement hos en vpn server (unblock us, osv) som der er skrevet i artiklen, derimod kan man blot bruge “hola extention” til firefox browser, så kan det hele gøres gratis. Udover netflix og hulu+ abonnement selvfølgelig.\njan 19, 2014 at 8:54 pm\nJa det kan man godt. Men så kan du ikke få Hulu native på dit TV, artiklen her handler ikke om hvordan du får adgang til Hulu på din PC.\nkan man får den som app på smart tv eller skal man investere i apple tv\nEr dette en lovlig metode til at kunne få adgang til Hulu?